MOZZJONI KONĠUNTA GĦAL RIŻOLUZZJONI

skond l-Artikolu 108(5) tar-Regoli ta' Proċedura, imressqa minn

– Eija-Riitta Korhola u Godelieve Quisthoudt-Rowohl, f'isem il-Grupp PPE

– Pierre Schapira u Marie-Arlette Carlotti, f'isem il-Grupp tal-PSE

– Thierry Cornillet u Fiona Hall, f'isem il-Grupp ALDE

– Cristiana Muscardini, f'isem il-Grupp UEN

li tieħu post il-mozzjonijiet imressqa minn dawn il-gruppi:

Mozzjoni għal-reżoluzzjoni konġunta dwar ir-Raba' Forum Dinji dwar l-Ilma f'Belt il-Messiku (16-22 ta' Marzu 2006)

Il-Parlament Ewropew,

wara li kkunsidra r- "Raba' Forum Dinji dwar l-Ilma" li se jinżamm f'Belt il-Messiku, bejn is-16 u t-22 ta' Marzu 2006,

wara li kkunsidra d-dikjarazzjonijiet finali ta' l-ewwel tliet "Forums Dinjija ta' l-Ilma" f'Marrakesh (1997), The Hague (2000) u Kyoto (2003)

- wara li kkunsidra l-Għanijiet ta' Żvilupp tal-Millennju tan-NU (MDGs) u r-rapport finali 2005 tal-Grupp ta' Esperti għall-Proġett tal-Millennju tan-NU dwar l-Ilma u s-Sanità, imsejjaħ "Is-Saħħa, id-Dinjità u l-Iżvilupp: X'se jfisser",

- wara li kkunsidra t-tieni edizzjoni tar-Rapport tan-NU dwar l-Iżvilupp ta' l-Ilma fid-Dinja, "l-Ilma, Responsabilità Komuni", maħruġ fid-9 ta' Marzu 2006,

wara li kkunsidra l-Pjan ta' Azzjoni għall-Ilma tal-G8 adottat fis-Summit ta' Evian fl-2003, u kkonfermat fid-Dikjarazzjoni ta' Gleneagles tal-G8 tas-7 ta' Lulju 2005,

wara li kkunsidra l-Inizjattiva ta' l-Ilma ta' l-UE (EUWI) imnedija fis-Summit Dinji dwar l-Iżvilupp Sostenibbli f'Johannesburg (WSSD) fl-2002,

- wara li kkunsidra l-Faċilità ta' l-Ilma ta' l-ACP-EU, rapport imniedi fl-2004,

wara li kkunsidra r-riżoluzzjoni tal-Parlament Ewropew ta' l-2003 dwar l-immaniġġjar ta' l-Ilma fil-pajjiżi li qed jiżviluppaw,

wara li kkunsidra r-riżoluzzjoni tiegħu tal-11 ta' Marzu 2004 'l-istrateġija għal suq intern (Prijoritajiet 2003/2006)" li f'par.

5 jiddikjara li "peress li l-ilma huwa riżorsa komuni ta' l-umanità, l-immaniġġjar tar-riżorsi ta' l-ilma m'għandhomx ikunu sottoposti għar-regoli tas-suq intern';

wara li kkunsidra l-Artikolu 108(5) tar-Regoli ta' Proċedura tiegħu,

A. Billi nofs il-popolazzjoni tad-dinja ssofri min-nuqqas ta' sanità jew nuqqas ta' aċċess għall-ilma tax-xorb, u billi hemm ħjiel ċar ta' theddida ta' kriżi ta' l-ilma fuq skala mondjali li qed thedded mhux biss l-iżvilupp sostenibbli iżda anki l-paċi u s-sigurtà; billi miljuni ta' nisa u tfal ibatu b'mod sproporzjonat min-nuqqas ta' aċċess għall-ilma tax-xorb u s-sanità,

B. Billi wieħed mill-miri priċipali ta' l-'Objettivi tal-Millennju għall-Iżvilupp tan-NU' (MDG) huwa li "jitnaqqas bin-nofs sa l-2015 il-proporzjon ta' nies mingħajr aċċess sostenibbli għall-ilma tax-xorb u s-sanità bażika."

C. Billi l-"Forum" tal-Messiku għandu bħala tema prinċipali "azzjonijiet lokali għal sfida dinjija", u billi d-distribuzzjoni ta' l-ilma hija estremament inġusta, filwaqt li għandha tkun servizz pubbliku universali ppjanat u mmaniġġjat fuq livell lokali, li huwa l-aktar xieraq għalih; billi madwar dawn is-servizzi pubbliċi lokali tista' tiżviluppa kapaċità komunali innovattiva u demokratika f'dak li hu kontroll; u billi l-kontroll ta' l-ilma u tal-kwalità tiegħu huwa indispensabbli għall-iżvilupp sostenibbli tal-popli l-aktar neqsin mill-bżonnijiet essenzjali;

D. Billi l-kwalità ta' l-ilma, indispensabbli għall-ħajja, hija wieħed mill-fatturi prinċipali fir-rata ta' mwiet fil-pajjiżi li qed jiżviluppaw, li jikkawża miljuni ta' mwiet fis-sena, nofshom tfal, filwaqt li aktar minn biljun ruħ m'għandhomx aċċess għall-ilma tax-xorb u żewġ biljuni u nofs m'għandhom l-ebda mezz ta' dekontaminazzjoni;

E. Billi l-Unjoni Ewropea u l-Istati Membri tagħha jipprovdu madwar € 1.4 biljun fis-sena għall-ilma u s-sanità, u dan jagħmel lill-UE l-akbar fornitur ta' għajnuna fid-dinja f'dan is-settur,

F. Billi l-Facilità ta' l-Ilma ta' l-ACP-EU timmira, fil-qafas tal-miri ta' l-MDGs u d-WSSD, sabiex "tissaħħaħ il-provvista sostenibbli ta' l-ilma u l-infrastruttura tas-sanità, u sabiex jitjieb il-kontroll ta' l-ilma u l-prattiki ta' l-Immaniġġjar Integrat tar-Riżorsi ta' l-Ilma fil-pajjiżi ta' l-ACP billi jiġi indirizzat id-distakk finanzjarju".

Jiddikjara li l-ilma huwa riżorsa komuni ta' l-umanità u li bħala tali l-aċċess għall-ilma jikkostitwixxi dritt fundamentali tal-bniedem; jitlob li jsiru l-isforzi kollha neċessarji sabiex sa l-2015 l-aċċess għall-ilma jkun iggarantit lill-popli l-aktar neqsin mill-bżonnijiet essenzjali;

Jitlob lill-Kummissjoni sabiex tirrappreżenta lill-Unjoni Ewropea fil-Forum tal-Messiku bil-mandat li jinkiseb ir-rikonoxximent fid-Dikjarazzjoni Ministerjali finali li l-aċċess għall-ilma tax-xorb huwa dritt fundamentali tal-bniedem; jitlob f'dan ir-rigward li l-Unjoni Ewropea u l-Istati Membri tagħha jipproponu li fil-qafas tan-Nazzjonijiet Uniti, jiġi mħejji Trattat Internazzjonali dwar l-ilma u l-immaniġġjar tar-riżorsi ta' l-ilma, li jkun rikonoxxut id-dritt ta' l-aċċess għall-ilma tax-xorb;

Jiddeplora n-nuqqas ta' integrazzjoni ta' l-azzjonijiet tal-"Forum dinji ta' l-ilma" fix-xogħol tan-Nazzjonijiet uniti; ifakkar li 21 aġenzija internazzjonali jittrattaw il-problemi li għandhom x'jaqsmu ma' l-ilma minn aspetti differenti u, f'dan ir-rigward, jitlob li tiġi mwaqqfa "Aġenzija ta' Kordinament ta' l-ilma taħt ir-responsabilità diretta tan-Nazzjonijiet Uniti;

Jenfasizza li "l-Aġenzija ta' Kordinament ta' l-ilma" tan-Nazzjonijiet Uniti għandha tinkludi l-protezzjoni tas-saħħa pubblika u ta' l-ambjent fl-immaniġġjar tar-riżorsi ta' l-ilma, kif ukoll li jkollha d-dmir li tiżviluppa strateġiji li jinkuraġġixxu tip ta' żvilupp ekonomiku u agrikolu kompatibbli maż-żamma jew mar-ristorazzjoni ta' livell għoli ta' l-ilma;

Jinsisti li l-immaniġġjar tar-riżorsi ta' l-ilma għandu jistrieħ fuq approċċ parteċipattiv u integrat li jġib flimkien lil min jużah u lil min jieħu d-deċiżjonijiet fid-definizzjoni tal-politika ta' l-ilma fuq livell lokali u b'mod demokratiku;

Jitlob li l-programmi kollha dwar il-provvista ta' l-ilma u s-sanità jinkludu sforzi apposta li jindirizzaw l-iżbilanċ bejn is-sessi - sabiex jiżguraw distribuzzjoni ugwali tal-benefiċċji u l-opportunitajiet li jirriżultaw minnhom - kif ukoll jitlob sabiex jissapportja l-irwol tal-mara fil-provvista, l-immaniġġjar u l-manutenzjoni tar-riżorsi ta' l-ilma;

Jilqa' b'sodisfazzjon l-allokazzjoni ta' € 500 miljun mid-disa' EDF, miżjuda ma' l-iffinanzjar ta' qabel ta' € 475 miljun mid-9 EDF għall-provvista ta' l-ilma u s-sanità, għat-tnedija tal-Faċilità ta' l-Ilma ta' l-ACP-UE; jitlob li l-provvista ta' l-ilma u s-sanità jiġu iffinanzjati b'mod xieraq fl-10 EDF; jittama li l-istituzzjonijiet internazzjonali jżidu l-parti ta' l-ilma fil-"pjanijiet ta' azzjoni" tagħhom u li t-tnaqqis fid-dejn ikun ta' benefiċċju wkoll għall-investimenti fl-ilma ;

Jenfasizza u jissapportja dak li sab il Grupp ta' Esperti fil-Proġett tal-Millennju tan-NU dwar l-Ilma u s-Sanità fejn jingħad li l-"objettivi tal-MDG" l-aktar importanti mhux sejrin jintlaħqu jekk numru ta' rekwiżiti ma jiġux sodisfatti, fosthom

żieda fl-għajnuna għall-iżvilupp u ffukar akbar fuq il-Pajjiżi l-Anqas Żviluppati,

rijallokazzjoni tar-riżorsi tal-pajjiżi bi dħul baxx jew medju favur dawk l-aktar foqra,

involviment akbar tal-partijiet kollha konċernati sabiex iqisu bħala verament tagħhom l-inizjattivi għall-provvista ta' l-ilma u s-sanità u sabiex jiffukaw fuq il-mobilizzazzjoni tal-komunità;

Jitlob li l-awtoritajiet lokali ta' l-Unjoni Ewropea jkunu mħeġġa sabiex jallokaw parti mill-ħlasijiet ta' l-utenti għall-provvista ta' l-ilma u ta' dekontaminazzjoni għal miżuri ta' koperazzjoni deċentralizzata, u sabiex l-Unjoni talloka mezzi li jippermettulha żżomm u ssaħħaħ miżuri ta' dan it-tip fuq livell, fost l-oħrajn, ta' koordinament ta' informazzjoni, u ta' evalwazzjoni u disseminazzjoni tar-riżultati;

Jitlob lill-Kummissjoni u lill-Kunsill sabiex jirrikonoxxu l-irwol fundamentali ta' l-awtoritajiet lokali fil-protezzjoni u l-immaniġġjar ta' l-ilma u jiddispeċih li l-kapaċitajiet, l-esperjenzi u r-riżorsi ta' l-awtoritajiet lokali mhumiex mitluba biżżejjed, valorizzati u sfruttati għall-programmi ta' kofinanzjament Ewropew għaliex l-awtoritajiet lokali ta' l-Unjoni Ewropea, minħabba l-kapaċitajiet tekniċi tagħhom, il-kompetenzi prattiċi u l-esperjenza tagħhom, huma l-partijiet l-aktar adattati biex jgħinu lill-awtoritajiet lokali tal-pajjiżi li qed jiżviluppaw ;

Jenfasizza li l-azzjoni sabiex jitjiebu l-provvista ta' l-ilma u s-sanità m'għandhiex tittieħed iżolata, iżda pjuttost għandha tagħmel parti minn strateġija ta' l-iżvilupp koerenti u trasversali li tinkludi setturi oħra tal-politika bħal ma huma s-saħħa u l-edukazzjoni, l-infrastruttura, it-taħriġ fil-kapaċitajiet u l-immaniġjar tajjeb kif ukoll l-istrateġiji ta' l-iżvilupp sostenibbli;

Jenfasizza l-importanza ta' prevenzjoni minn kmieni ta' kunflitti reġjonali relatati ma' l-ilma moħbija speċjalment f'reġjuni fejn il-pajjiżi jaqsmu baċir komuni; jitlob, f'dan il-kuntest, għal aktar sforzi ta' l-UE u internazzjonali sabiex itejbu l-kordinazzjoni tal-politika reġjonali ta' l-ilma u sabiex jgħinu fit-twaqqif ta' korpi reġjonali li jimmaniġġjaw l-ilma;

Jilqa' u jinkuraġġixxi x-xogħol ta' mobilizzazzjoni ta' l-organizzazzjonijiet tas-soċjetà ċivili Ewropea u internazzjonali f'dak li għandu x'jaqsam mat-tfittxija ta' soluzzjonijiet tal-problemi marbuta ma' l-aċċess għall-ilma, partikularment għall-popli l-aktar foqra; jirrakkomanda lill-parteċipanti tal-Forum Dinji ta' l-Ilma 2006 sabiex jieħdu sehem attiv fl-attivitajiet ta' l-organizzazzjonijiet tas-soċjetà ċivili waqt il-ġranet tal-Forum u sabiex jikkunsidraw serjament il-proposti mqajma waqt dan l-avveniment;

Jitlob lill-President sabiex jgħaddi din ir-rizoluzzjoni lill-Kummissjoni, lill-Kunsill, lill-Kunsill ta' l-ACP-EU, lis-Segretarju Ġenerali tan-NU u lis-segretarjat ġenerali tal-'Kumitati għall-Kuntratt Dinji ta' l-Ilma'.


MOZZJONI GĦAL RIŻOLUZZJONI

biex tagħlaq id-dibattitu fuq l-istqarrijiet tal-Kunsill u l-Kummissjoni

skond l-Artikolu 103(2) tar-Regoli ta' Proċedura minn

- Hans-Gert Poettering, f'isem il-grupp EPP-ED

- Martin Schultz, f'isem il-grupp PSE

dwar il-kontribut fil-Kunsill tar-Rebbiegħa 2006 b'relazzjoni għall-Istrateġija ta' Liżbona

Riżoluzzjoni tal-Parlament Ewropew dwar il-kontribut fil-Kunsill tar-Rebbiegħa 2006 b'relazzjoni għall-Istrateġija ta' Liżbona

Il-Parlament Ewropew ,

wara li kkunsidra r-riżoluzzjoni tiegħu tat-3 ta' Marzu 2005 ( B6-0186/2005 ) dwar il-preparament tar-reviżjoni ta' nofs it-term ta' l-Istrateġija ta' Liżbona,

wara li kkunsidra l-komunikati tal-Kummissjoni tat-12 ta' April 2005, dwar il-Linji Gwida Integrati dwar it-tkabbir u l-impjiegi għall-perjodu 2005-2008,

wara li kkunsidra l-komunikat tal-Kummissjoni tal-20 ta' Lulju 2005 (COM 2005/330), 'Programm Komunitarju ta' Liżbona',

wara li kkunsidra l-25 Programm Nazzjonali dwar ir-Riforma ta' Liżbona kif imressqa mill-Istati Membri,

wara li kkunsidra l-komunikat tal-Kummissjoni tal-25 ta' Jannar 2006, 'Rapport Annwali ta' Progress',

wara li ġew ikkunsidrati l-konklużjonijiet tal-Kunsill ta' l-Ewropa: Marzu 2000, Marzu 2001, Marzu 2005 u Ottubru 2005,

wara li kkunsidra l-Artikolu 103(2) tar-Regoli ta' Proċedura tiegħu,

Osservazzjonijiet Ġenerali ( AM 2 )

Jinnota b'sodisfazzjon li l-qawmien mill-ġdid ta' l-Istrateġija ta' Liżbona miftiehem mill-Kunsill Ewropew tar-Rebbiegħa tas-sena l-oħra wassal sabiex jitressqu pjanijiet ta' azzjoni nazzjonali proposti mill-Istati Membri kollha; jiffoka fuq oqsma prijoritarji bħar-riċerka u l-iżvilupp u l-innovazzjoni u l-edukazzjoni; Jirrepeti s-sodisfazzjon tiegħu li dan wassal għall-iċċarar tar-responsabilitajiet fuq il-livell Ewropew u Nazzjonali u wassal biex wieħed jifhem aħjar u l-qsim ta' dan l-approċċ strateġiku kumpless; ( CAM 1 , punt oriġinali 1 )

Madankollu, jenfasizza li hija neċessarja implimentazzjoni effettiva u malajr ta' l-NRP; jisħaq li t-tkabbir ekonomiku għandu bżonn, fost affarijiet oħra, qafas ekonomiku li jgħinu; għalhekk jitlob lill-Istati Membri u lill-Unjoni biex jevalwaw jekk is-sistemi tat-taxxa, u l-politiki ta' l-industrija u tar-riċerka jagħtu inċentivi tajbin, u biex jaqblu fuq strateġija Ewropea koerenti ta' investiment, iffukata fuq l-erba' prijoritajiet proposti mill-Kummissjoni, li jinkludu r-riċerka u l-iżvilupp, t-tiġdid, l-edukazzjoni, it-tagħlim kontinwu, u s-servizzi soċjali, kif ukoll il-ħolqien ta' ambjent li jiffavorixxi l-kummerċ; ( CAM 2 , punt oriġinali 2 )

Jinsisti li l-impenji politiċi għal dawn l-erba' oqsma prijoritarji huma inkompattibli mal-Perspettivi Finanzjarji li jaħsbu biex jagħmlu tnaqqis kbir fil-proposti ta' l-infiq fil-programmi ewlenin ta' Liżbona u fl-intestaturi tal-bagit; ( AM 30 , punt oriġinali 6 )

Pjanijiet ta' azzjoni nazzjonli u strateġija Ewropea għat-tkabbir u għall-impjiegi ( AM 15 )

Jisħaq dwar l-importanza li s-suq intern jitlesta billi jittieħed vantaġġ mill-erba' prinċipji ewlenin tiegħu, il-moviment ħieles tal-kapital, tal-prodotti, tal-persuni u tas-servizzi.

F'dan il-kuntest, jenfasizza li l-adozzjoni tad-direttiva dwar is-servizzi hija kruċjali sabiex jinfetaħ is-suq vast Ewropew tas-servizzi u sabiex tikkontribwixxi għal ekonomija Ewropea b'saħħitha u l-ħolqien fit-tul ta' l-impjiegi skond l-Istrateġija riveduta ta' Liżbona; ( AM 16, punt addizzjonali )

Huwa tal-fehma li huwa żbaljat li jitpoġġa l-enfasi fuq l-aspetti tal-kompettività u tat-tkabbir biss, minħabba li l-appoġġ pubbliku għall-Istrateġija ta' Liżbona tissupponi dimensjoni soċjali ġenwina; ( AM 19, punt addizzjonali )

Filwaqt li jinnota l-approċċi nazzjonali differenti lejn il-linji gwida integrati permezz ta' pjanijiet ta' azzjoni nazzjonali, jemmen fil-bżonn li jkun hemm struttura komuni li sservi bħala bażi għall-pjanijiet ta' azzjoni nazzjonali, li tagħti lok għal analiżi komparattiva ta' l-impatt ta' l-azzjonijiet proposti fuq il-livell ta' l-Istati Membri, kif ukoll djalogu miftuħ u kostruttiv fuq il-livell Ewropew dwar il-progress milħuq; (punt oriġinali 4 )

Huwa konvint li r-riċerka, it-tiġdid, il-promozzjoni ta' l-intraprenditorjat, it-titjib tal-kompetittività ta' l-SMEs u l-forniment ta' netwerks xierqa tat-trasport, ta' l-enerġija u tat-telekomunikazzjoni huma kunċetti ewlenin sabiex titwassal l-Istrateġija ta' Liżbona fuq il-livell ta' governanza reġjonali u lokali; ( AM 22, l-ewwel part, punt addizzjonali )

Jemmen li l-istabilità u s-sostenibilità fit-tul tal-finanzi pubbliċi huma prerekwiżiti sabiex jintlaħqu l-miri mressqa mill-Istrateġija ta' Liżbona; jitlob lill-Unjoni biex tiġbor l-istrateġiji tat-tkabbir imxerrdin ta' l-Unjoni fi strateġija waħda koerenti u komprensiva, biex tagħmel lill-Unjoni Ewropea mexxejja globali f'ġenerazzjoni ġdida ta' prodotti u ta' metodi ta' produzzjoni, li tintegra teknoloġiji ta' informazzjoni u komunikazzjoni u teknoloġiji li jagħmlu użu effiċjenti tar-riżorsi għal Żvilupp Sostenibbli; ( CAM 3 , punt oriġinali 5 )

Jilqa' l-fatt li ħafna Stati Membri qed jindikaw pjanijiet għal koperazzjoni aktar mill-qrib bejn is-settur pubbliku u dak privat fil-pjanijiet ta' azzjoni nazzjonali tagħhom, kemm jekk fir-Riċerka, kif ukoll fis-Sħubija bejn il-Gvern u l-Privat, jew fl-Edukazzjoni; ( AM 26, punt addizzjonali )

Jindika l-potenzjal offrut mill-ekoinnovazzjonijiet u mit-teknoloġiji ambjentali, li għalihom qed tiżdied id-domanda globali b'mod regolari, biex irawwmu t-tkabbir u l-impiegi u biex ikun hemm effetti pożittivi fuq l-impjiegi, ta' spustar tal-piż tat-taxxi mix-xogħol għall-użu tar-riżorsi u d-degradazzjoni ambjentali; jitlob lill-Kummisjoni u lill-Istati Membri sabiex jesploraw aktar dawn is-sinerġiji; ( AM 29, punt addizzjonali )

Jemmen li l-parlamenti nazzjonali huma l-forum xieraq għad-diskussjoni, għall-leġittimizzazzjoni, u għall-komunikazzjoni tal-miri nazzjonali, kif ukoll l-promozzjoni tad-dibattitu pubbliku, sabiex jiġu definiti l-Pjanijiet ta' Azzjoni Nazzjonali; jitlob lill-Kunsill ta' l-Ewropa u lill-Kummissjoni sabiex b'mod konġunt jistabbilixxu proċeduri ċari sabiex tiġi identifikata dik il-leġiżlazzjoni li teħtieġ li tiġi simplifikata jew ikkodifikata; aktar minn hekk jappella lill-Kummissjoni biex tipproponi strateġija dwar kif u meta għandhom jiġu applikati l-koregolamentazzjoni u l-ftehimiet volontarji; ( CAM 4, l-ewwel parti, punt oriġinali 8 )

Jappella lill-Istati Membri għal traspożizzjoni bil-ħeffa u preċiża tal-leġiżlazzjoni ta' l-UE u implimentazzjoni effettiva ta' l-NRP, li tinkludi informazzjoni f'waqtha li tippermetti tkomplija mill-Parlament Ewropew; jemmen li huwa neċessarju li ssir evalwazzjoni ta' l-impatt ta' dawk il-miżuri fuq il-bagit; jitlob evalwazzjoni ġenwinament indipendenti ta' l-impatt u konsultazzjoni aħjar mal-partijiet interessati; ( CAM 4, it-tieni parti, punt oriġinali 8)

Jilqa' l-iċċarar tar-responsabilitajiet u tal-kompetenzi mill-parteċipanti differenti istituzzjonali, ekonomiċi u soċjali fil-livelli Ewropej, nazzjonali u reġjonali, u jemmen li dan huwa kruċjali għall-iżvilupp ta' sens qawwi ta' propjetà, kif ukoll il-viżibilità u r-responsabilità ta' dawk involuti; jenfasizza li qafas istituzzjonali sod huwa l-bażi għal żieda fil-fiduċja fost iċ-ċittadini; jemmen li esperjenzi ta' suċċess għandhom ikunu evidenzjati u maqsuma u l-aħjar prattika għandha tiġi mħeġġa; jenfasizza r-relevanza li tiġi stabbilita medda ta' żmien ċara għall-implimentazzjoni u d-definizzjoni ta' miri, kif ukoll skema ta' monitoraġġ effiċjenti; japprezza li l-kompetizzjoni ġusta hija element pożittiv sabiex tittejjeb il-kompetittività globali, r-rikkezza u l-livelli soċjali għolja ta' l-Ewropa; ( CAM 5, punt oriġinali 10 )

Jemmen li suq intern kif ukoll suq tax-xogħol li jaħdmu sewwa fil-25 Stat Membru, u li jissalvagwarjaw l-istandards soċjali u ambjentali, huma vitali sabiex jilliberaw il-potenzjal kompetittiv ta' l-Ewropa, it-tkabbir ekonomiku u l-ħolqien ta' impiegi; Jappella lill-Istati Membri sabiex jimxu mill-aktar fis possibli lejn libertà totali fil-moviment taċ-ċittadini u tal-ħaddiema fl-UE flimkien ma' azzjoni determinata sabiex tippromwovi l-kwalità tax-xogħol fl-aspetti kollha tiegħu, u tagħti importanza kbira biex jiġu żviluppati azzjonijiet aktar b'saħħithom kontra l-faqar u l-promozzjoni ta' l-inklużjoni soċjali; ( CAM 6, punt oriġinali 11 )

Jemmen ukoll li l-ftuħ tal-potenzjal ta' l-intrapriża għal l-SME ser joħloq opportunitajiet ġodda sabiex iż-żgħażagħ jidħlu fin-negozju, ser isaħħaħ is-sistemi ta' innovazzjoni u ser jinkoraġixxi l-investiment tas-settur privat fir-riċerka u l-iżvilupp; ( punt oriġinali12)

Jitlob għal sett iffukat ta' indikaturi ta' pressjoni fuq l-ambjent sabiex jiġu inklużi fl-evalwazzjoni u l-preżentazzjoni tal-programmi nazzjonali ta' Liżbona u d-dokumenti relatati ma' Liżbona tal-Kummissjoni u tal-Kunsill; (AM80, it-tieni parti, ara l-kumment fil-lista tal-votazzjoni li tikkonċerna l-post il-ġdid, punt addizzjonali )

Jinnota li l-indikaturi huma ta' importanza kbira mhux biss għall-evalwazzjoni, iżda wkoll għall-monitoraġġ ta' l-azzjoni ta' politika fuq il-livell nazzjonali u l-livell Ewropew; (AM81, l-ewwel parti, ara l-kumment fil-lista tal-votazzjoni li tikkonċerna l-post il-ġdid, punt addizzjonali )

Jikkunsidra li l-Unjoni għandha nuqqas ta' dejta bażika neċessarja biex tqabbel is-sitwazzjoni globali ekonomika, ambjentali u soċjali tagħha ma' dawk ta' reġjuni u pajjiżi oħra u jitlob lill-Kummissjoni sabiex tressaq proposti għal dawn id-deskrizzjonijiet fil-qosor; (punt oriġinali 13 )

Jitlob lill-Kummissjoni Ewropea biex tiżgura li l-Fondi Strutturali Ewropej jintużaw skond il-prijoritajiet ta' Liżbona; biex tissorvelja b'mod partikolari u sistematiku r-reġjuni Ewropej u sabiex ssegwi l-prestazzjonijiet tagħhom fir-rigward tal-miri ta' Liżbona; din l-informazzjoni u d-dejta ta' statistika jagħmluha possibbli għar-reġjuni li jkunu jistgħu jistabbilixxu 'benchmark' bejniethom u bħala riżultat ta' dan ikunu jistgħu jiddefinixxu l-aħjar prattika; ( AM 50, inkluża A M orali li tirrigwarda wkoll lill-AM 21, punt addizzjonali )

Ifakkar li t-tlestija ta' TEN-T se jkollha rwol vitali biex jintlaħqu l-miri stipulati fl-Aġenda ta' Liżbona u li, biex dan it-tkabbir ikun sostnut, l-Unjoni Ewropea għandha bżonn urgenti ta' netwerks ta' trasport effiċjenti, sostenibbli u bl-inqas impatt fuq l-ambjent li jkopru l-ferroviji, it-toroq, l-ilmijiet navigabbli u t-trasport marittimu, kif ukoll il-portijiet u l-ajruporti; jappella għalhekk lill-partijiet kollha involuti sabiex jiżguraw li t-tlestija tat-TEN-T issir realtà; ( AM 52 , punt oriġinali 14 )

Popolazzjoni li qed Tixjieħ / Sfidi Demografiċi

Jinnota li ż-żieda tal-medja ta' għomor il-bniedem, minn barra illi tipprovdi opportunitajiet ġodda għas-soċjetajiet tagħna, tista' wkoll toħloq kunflitti bejn il-ġenerazzjonijiet minħabba problemi ta' l-iffinanzjar tas-sigurtà soċjali u tas-sistemi tal-pensjonijiet li inevitabbilment se jinħolqu minħabba żieda mgħaġġla tal-popolazzjoni qegħda u tnaqqis, jew fl-aħjar ipotesi, stabbilizzazzjoni tal-popolazzjoni attiva; jirrikonoxxi li kull stat fl-Unjoni se jkollu jagħmel l-għażliet tiegħu dwar sistemi ta' sigurtà soċjali u ta' pensjoni; Josserva li tkabbir ekonomiku baxx, dejn eċċessiv u rati ta' qgħad għolja se ikabbru aktar lil din l-isfida demografika; jikkonkludi li biex tinħoloq soċjetà inklużiva bbażata fuq rata għolja ta' impjiegi u produttività, tiġdid u promozzjoni tas-saħħa; ( CAM 7 , punt oriġinali 15 )

Jenfasizza li dewmien fit-teħid ta' azzjoni jew nuqqas li jkunu indirizzati l-isfidi ambjentali x'aktarx li jirriżulta f'nefqa akbar, b'effetti negattivi fuq il-kwalità ta' l-għixien kif ukoll fuq il-piż finanzjarju ta' ġenerazzjonijiet futuri; jappella, għalhekk, lill-Kummissjoni sabiex tagħmel xogħol aktar intensiv bil-għan li tiġi identifikata u kkwantifikata l-ispiża ta' nuqqas ta' azzjoni fuq il-livell ta' l-Istati Membri u l-livell Komunitarju, kif ukoll l-effetti pożittivi ta' azzjoni preventiva, perspettiva li kważi ma tinsab fl-ebda programm, nazzjonali jew Komunitarju, ta' Liżbona; ( AM 58, punt addizzjonali )

Iqis li l-bidla demografika għandha bżonn ta' infrastruttura edukattiva u soċjali ġdida u mtejba kemm għaż-żgħażagħ kif ukoll għall-anzjani, inkluż iżjed faċilitajiet għal tagħlim tul il-ħajja kollha, kura tat-tfal li jiflaħ iħallas għaliha kulħadd, kura ta' infermieri u kura għall-anzjani; ifakkar lill-Istati Membri fl-impenn magħmul fis-Samit ta' Barċellona fl-2002 fejn, sa l-2010, iridu jipprovdu ċentri ta' attenzjoni tul il-ġurnata għal aktar minn 33% tat-tfal taħt it-tliet snin u għal 90% tat-tfal ta' bejn it-tlett snin u l-età ta' meta tibda l-iskola; (punt oriġinali 16 )

Ifakkar li l-immodernizzar ta' l-istat soċjali fl-UE hu imperattiv politiku; jinsisti li huwa ugwalment importanti li npoġġu d-dimensjoni soċjali ta' l-ekonomiji tagħna - id-drittijiet soċjali, il-protezzjoni u d-djalogu soċjali - fil-qalba tal-mod ta' kif aħna niżguraw li n-nies ikunu jistgħu jaffrontaw bidliet ekonomiċi b'kunfidenza u faċilità; jikkonferma li r-riformi jridu jkunu konġunti ma' u appoġġati minn bilanċ bejn il-flessibilità u s-sigurtà ta' l-impiegi (flessigurtà); ( AM 61, inkluża AM orali, punt addizzjonali )

Huwa tal-fehma li s-soċjetajiet Ewropej għandhom jieħdu l-opportunità li jużaw il-kompetenzi u ħiliet ta' ġenerazzjoni ta' 'ċittadini anzjani'; jappella lill-Kummissjoni u lill-Istati Membri sabiex jiżviluppaw strateġiji komprensivi ta' "tixjiħ attiv", inkluż miżuri li jiffaċilitaw l-integrazzjoni tagħhom inkluż inċentivi għal bidla aktar gradwali mill-impieg għall-istat ta' pensjonant; jitlob lill-Kummissjoni sabiex tferrex l-aħjar prattiki ta' l-Istati Membri għall-preparazzjoni għall-irtirar u għal dħul f'oqsma ta' attivitajiet ġodda magħżula liberament; ( AM 62, inkluża AM orali, punt oriġinali 17 )

Sabiex jintlaħqu l-miri ta' l-Istrateġija ta' Liżbona, għandhom jittieħdu miżuri xierqa għall-ġenerazzjonijiet ta' l-anzjani sabiex ikunu jistgħu jlaħħqu ma' l-innovazzjonijiet teknologiċi, jevitaw il-vulnerabilità u l-esklużjoni soċjali tagħhom, u jżidu l-parteċipazzjoni tagħhom fis-suq tax-xogħol; ( AM 63, punt addizzjonali )

Jistieden lill-Kummissjoni sabiex terga' tniedi l-istrateġija tagħha għal sorsi ġodda ta' mpiegi billi tistieden lill-Istati Membri li jippromwovu servizzi lokali bbażati fil-Komunità, servizzi soċjali, servizzi personali, servizzi kulturali u professjonijiet fil-qasam ta' l-ambjent; huwa tal-fehma li inizjattivi mhux burokratiċi fuq il-linja ta' 'chèques services' fi Franza x'aktarx li joħolqu impiegi ġodda u jaqtgħu x-xogħol mhux dikjarat; ( AM 64, inkluża AM orali, punt oriġinali 18 )

Jappella lill-Istati Membri sabiex jieħdu azzjoni serja sabiex jidentifikaw l-ostakli kollha għar-rata tat-twelid, inkluż ostakli barra l-post tax-xogħol, bħal politika dwar it-taxxa, aċċess għas-suq tad-djar, kif ukoll il-kura tat-tfal u l-ħinijiet li fihom ikunu miftuħa l-ħwienet; jenfasizza l-bżonn tal-promozzjoni ta' ħinjiet flessibbli, sabiex in-nies ikunu jistgħu jgħaqqdu il-ħajja professjonali ma' dik familjari, li m'għandiex tkun korollarja ma' l-abbandun tal-karriera imma għandu jirriżulta minn għażla libera; jenfasizza li ambjent tajjeb għas-saħħa u l-promozzjoni tas-saħħa b'mod ġenerali huma elementi ewlenin għal tkabbir ekonomiku fit-tul u għajnuna soċjali ( AM 66, inkluża AM orali, punt oriġinali 19 );

Jenfasizza li, barra mill-kwistjoni tal-popolazzjoni li qed tixjieħ, teżisti problema fundamentali ta' solidarjetà bejn il-ġenerazzjonijiet f'dawk l-Istati Membri li jiffinanzjaw in-nefqa pubblika bis-self; jinsisti li l-kunċett ta' żvilupp sostenibbli għandu jiftiehem bħala wieħed li jipprekludi l-impożizzjoni fuq ġenerazzjonijiet futuri, ta' piż ta' dejn li ma jistax jiġi sostnut; jenfasizza l-bżonn ta' perspettiva fit-tul, fejn għandna nevitaw aktar piż ta' djun finanzjarji eċċessivi fuq iż-żgħażagħ u l-ġenerazzjonijiet futuri; ( CAM 8 , punt oriġinali 20 )

Jikkunsidra li l-aspetti tal-kura tas-saħħa tal-bidla demografika huma ta' importanza estrema u hemm ħtieġa li jiġu indirizzati kemm fl-aspett uman kif ukoll f'dak finanzjarju; jenfasizza li, minħabba popolazzjoni li qed tixjieħ, id-domanda għal servizzi tal-kura tas-saħħa u l-kura fit-tul qegħda tiżdied, huwa konvint li l-investiment f'miżuri li jipprevjenu mard fit-tul huwa importanti ifakkar li aktar man-nies ikunu f'pożizzjoni li jgawdu saħħithom, aktar ikunu jistgħu jibqgħu attivi u jaħdmu; (test oriġinali approvat, ara l-kumment fil-lista tal-votazzjoni li tikkonċerna l-post il-ġdid; punt oriġinali 24 )

Jikkunsidra li l-politiki ta' immigrazzjoni għandhom jippromwovu l-integrazzjoni ekonomika, soċjali u legali b'suċċess ta' l-emigranti, bil-ħsieb li tiġi mtaffa l-isfida demografika Ewropea, iżda jagħraf li din waħidha ma ssolvix il-kwistjonijiet kollha li għandhom x'jaqsmu mal-bidla demografika jikkunsidra li politika ta' immigrazzjoni legali b'suċċess tiddependi wkoll fuq l-implimentazzjoni ta' strateġija komprensiva u proattiva sabiex tinkiseb integrazzjoni sħiħa, li tkopri medda ta' miżuri soċjali, ekonomiċi u ċiviċi, programmi ta' induzzjoni u taħriġ fil-lingwi; (test oriġinali, ara l-kumment fil-lista tal-votazzjoni li tikkonċerna l-post il-ġdid, punt oriġinali 21)

Juri li politiki ta' immigrazzjoni li jagħtu prijorità lill-ħaddiema kkwalifikati joħolqu wkoll l-effett dirett oppost li jdgħajjef l-ekonomiji tal-pajjiżi li minnhom ikunu oriġinaw dawn il-ħaddiema kkwalifikati, u li l-isfidi tal-bidla demografika jistgħu biss jissolvew fiż-żmien qasir; madankollu juri, li għandu jkun hemm evalwazzjoni ddettaljata ta' l-impatt tal-politiki ta' immigrazzjoni li jagħtu prijorità lil ħaddiema kkwalifikati fuq l-ekonomiji tal-pajjiżi minn fejn huma jkunu oriġinaw; ( AM 72 adottata bħala żjieda mat-test oriġinali, punt oriġinali 23 )

Innovazzjoni u Riċerka / IPR / Tagħlim ta' Tul il-Ħajja

Jemmen li l-innovazzjoni hija waħda mill-pedamenti tal-ħolqien tal-ġid, tkabbir u impjiegi, u ssaħħaħ il-kompetittività Ewropea u tikkontribwixxi sabiex tintlaħaq il-politika ġenerali ta' l-iżvilupp sostenibbli (AM 82, punt oriġinali 25) ;

Jemmen li l-baġits ta' l-UE u ta' l-Istati Membri għandhom jagħtu effett lill-prijoritajiet ta' l-istrateġiji ta' Liżbona billi jsaħħu l-kapaċitajiet innovattivi u ta' riċerka ta' l-Ewropa u t-tkabbir tat-tagħlim ta' tul il-ħajja, inkluż l-użu ta' strumenti finanzjarji ġodda; madankollu jinsisti fuq l-iffukar ta' dawn l-istrateġiji fuq l-oqsma ta' interess ġenerali; (AM 84, l-1 part i u AM 86 bħala żjieda, punt oriġinali 26)

Iħeġġeġ lill-Kummissjoni sabiex tressaq proġetti pilota fil-qasam tar-riċerka u l-iżvilupp (R&D) li jkunu jippermettu l-ħolqien ta' perspettiva Ewropea u li jiżviluppaw ħsieb Ewropew f'dan il-qasam; (punt oriġinali 27)

Jinnota li s-settur pubbliku qiegħed lura fejn jidħlu l-objettivi ta' Liżbona dwar ir-riċerka u l-iżvilupp (R&D), u li b'mod ġenerali, is-settur privat ukoll għadu 'l bogħod sakemm jilħaq il-mira li jinvesti 2% tal-GDP fir-riċerka u l-iżvilupp; għaldaqstant jitlob lis-settur privat sabiex iżid fl-isforzi tiegħu biex jilħaq il-parti tiegħu ta' l-objettiv ta' 3%; ( AM 87a, it-2 parti, punt oriġinali 28 )

Jinnota li kumpaniji ta' daqs medju b'mod partikulari mhumiex jinvestu biżżejjed fir-riċerka; jistieden lill-Istati Membri sabiex jirduppjaw l-isforzi tagħhom għal politika li tinkoraġġixxi innovazzjonijiet fl-intrapriżi ta' daqs medju, iżda wkoll fl-20 miljun negozju żgħir Ewropew li qed imexxu t-tkabbir ekonomiku u l-ħolqien ta' l-impjiegi fl-Ewropa; jikkunsidra li biex tissaħħaħ il-kapaċità ta' l-intrapriżi żgħar u ta' daqs medju (SMEs) li joħolqu l-impjiegi, huwa importanti ħafna li jkollhom aċċess imtejjeb għas-7 programm ta' qafas dwar ir-riċerka, l-iżvilupp teknoloġiku u d-dimostrazzjoni (RTD); ( punt oriġinali 29 )

Jinnota li l-fatt li l-Ewropa tinsab wara l-Ġappun u l-Istati Uniti fir-riċerka u fl-iżvilupp huwa rifless fl-iżbilanċ fil-proporzjon ta' riċerkaturi li jaħdmu fis-settur privat (80% fl-Istati Uniti, 50% fl-Ewropa).

Jappella għal miżuri favur titjib fil-mobilità tar-riċerkaturi u biex tingħata infrastruttura aħjar, sabiex jiġu attirati aktar studenti għal karrieri fix-xjenza; ( CAM 9 , punt oriġinali 30 )

Jappella għal miżuri biex l-universitajiet Ewropej jkunu mgħammra sabiex ikunu pariġġ ma' l-ogħla standards ta' riċerka; sabiex tissaħħaħ il-koperazzjoni bejn l-Universitajiet u s-setturi industrijali u kummerċjali; u sabiex jiżgura komunikazzjoni, difużjoni u applikazzjoni aħjar ta' l-eżiti tar-riċerka; ( CAM 10, punt addizzjonali )

Jikkunsidra t-tagħlim ta' tul il-ħajja bħala neċessità.

Sabiex tkun żgurata l-kompetittività ta' l-industrija Ewropea, jeħtieġ li tissaħħaħ il-kwalità tas-sistemi ta' l-edukazzjoni u ta' taħriġ matul il-fażijiet varji tal-ħajja, u jitħaffef l-aċċess għall-edukazzjoni għolja; jemmen li s-sistemi ta' l-edukazzjoni u t-taħriġ għandhom jiffukaw fuq dawk l-oqsma fejn l-Ewropa għandha nuqqas ta' ħaddiema ta' sengħa, u jirrispondu għall-ħtiġijiet u n-nuqqasijiet fis-suq tax-xogħol u fis-soċjetà teknoloġika li qed jinbidlu b'ħeffa; ( AM 92 , punt oriġinali 31 )

Jistieden lill-Istati Membri sabiex l-ewwelnett jiffukaw fuq l-abbandun minn kmieni ta' l-iskola fil-livell primarju u sekondarju u sabiex itejbu dak li huwa offrut fejn tidħol edukazzjoni u tagħlim kontinwu; jinnota differenzi kbar bejn l-Istati Membri; ( AM 93 , punt oriġinali 32 )

Jikkunsidra li n-numru ta' dawk li jużaw l-Internet qiegħed il-ħin kollu jiżdied; huwa tal-fehma li ż-żgħażagħ kollha Ewropej għandu jkollhom il-possibilità li jkunu jafu jużaw l-għodod elettroniċi; jitlob lill-Istati Membri sabiex, sa mhux aktar tard mill-2010 jiżguraw, li jkun hemm kompjuter għal kull student fl-Unjoni Ewropeja u li l-informatika tkun integrata bis-sħiħ fil-programmi skolastiċi u sabiex il-bidu ta' l-użu u l-użu effettiv jiġu ġġeneralizzati fl-iskejjel kollha; ( AM 94 inkluża AM orali, punt oriġinali 33 )

Jenfasizza l-ħtieġa li ssir riforma tal-leġiżlazzjoni kurrenti dwar id-drittijiet tal-proprjetà intellettwali.

Jinnota li l-ispejjeż biex jiġi rreġistrat privattiv fl-UE jvarja bejn €37,500 u €57,000, filwaqt li l-istess proċess jiswa' biss €10,000 fl-Istati Uniti - u li t-tul taż-żmien u l-kumplessità tal-proċeduri biex jiġi rreġistrat privattiv huma ostakli kbar għall-SMEs iż-żgħar; jitlob lill-Kummissjoni sabiex tiżgura ħarsien adegwat tad-drittijiet tal-proprjetà intellettwali u sabiex tressaq kemm jista' jkun malajr proposta għall-armonizzazzjoni u rikonoxximent reċiproku tal-liġijiet dwar il-Privattivi fl-Istati Membri sabiex tingħata aktar ċertezza legali u sabiex tinkuraġġixxi l-innovazzjoni; ( AM 96 inkluża AM orali, punt oriġinali 34 )

Jappoġġa bis-sħiħ l-Ewwel Programm ta' Qafas dwar il-Kompetittività u l-Innovazzjoni (CIP) u jenfasizza li l-obbjettivi, l-azzjonijiet u l-mezzi finanzjarji huma inseparabbilment marbuta ma' impenn kredibbli lejn l-Istrateġiji ta' Liżbona; jitlob lill-Kummissjoni sabiex tiżgura s-suċċess ta' dan il-Programm (CIP) u sabiex tagħmel minnu l-pedament tal-politika dwar l-innovazzjoni ta' l-Unjoni Ewropea; jenfasizza l-ħtieġa li jiġu msaħħa l-istrumenti finanzjarji tas-CIP mħaddma mill-Fond Ewropew għall-Investiment sabiex jissaħħaħ l-iffinanzjar ta' l-SMEs b'kapital ta' riskju u garanziji u sabiex l-EIF jestendi l-attivitajiet tiegħu sabiex jiffinanzja t-trasferiment tat-teknoloġija.

Jenfasizza l-fatt li l-Parlament identifika l-innovazzjoni bħala prijorità ewlenija fil-Prospettivi Finanzjarji u jitlob lill-Kunsill Ewropew sabiex ma jinjorax dan l-impenn permanenti; ( AM 98 inkluża AM orali, punt oriġinali 35 )

Jinnota li minn fost l-akbar 20 intrapriżi dinjin tal-bijoteknoloġija, 19 huma Amerikani u waħda hija Żvizzera, u li l-UE ma tistax taffordja taqa' aktar lura f'dan il-qasam.

Jistieden lill-Kummissjoni sabiex tapplika l-prinċipju tas-sussidjarjetà fil-qasam tar-riċerka wkoll, u sabiex tappoġġja riċerka fundamentali fl-Istati Membri kollha; ( CAM 11 , punt oriġinali 36 )

Politiki dwar l-Enerġija

Jikkunsidra li politika koerenti u effiċjenti dwar l-enerġija hija essenzjali għat-tkabbir ekonomiku fl-Ewropa u għall-prosperità fit-tul għaċ-ċittadini Ewropej; jinnota b'mod partikulari li s-sigurtà tal-provvista ta' l-enerġija tikkonstitwixxi risponsabilità strateġika minħabba d-dipendenza ta' l-Ewropa fuq l-importazzjoni (ta' enerġija) minn pajjiżi terzi; u jinsisti li jittieħdu miżuri li jiżguraw bilanċ fiż-żgur u fit-tul bejn il-provvista u t-talba; ( AM 103 , punt oriġinali 37 )

Jaqbel mal-konklużjoni tal-Kunsill li viżjoni komuni ta' strateġija dwar is-sigurtà tal-provvista għandha tirrispetta d-differenzi ġeografiċi, ekonomiċi, reġjonali, klimatiċi u strutturali ta' l-Istati Membri; tippromwovi aktar ftuħ fis-suq fl-UE; tkun konsistenti ma' l-iżvilupp sostenibbli kif ukoll mal-impenji dwar il-bidla fil-klima fis-settur ta' l-enerġija; u żżid il-valur meta mqabbel ma' l-interventi min-naħa ta' l-Istati Membri individwali; ( AM 104, punt addizzjonali )

Jistieden lill-Kummissjoni, biex fid-dawl tad-deċiżjoni meħuda waqt is-Samit ta' Hampton Court li titlob lill-Kummissjoni sabiex tiżviluppa politika Komunitarja rianimata dwar l-enerġija, biex jgħaġġel l-abbozzar ta' proposti dwar is-suġġett; jitlob lill-Kummissjoni sabiex tieħu azzjoni aktar determinata sabiex tiżgura riżorsi ta' enerġija li huma kompetittivi u li ma jipproduċux CO2 u provvisti ta' enerġija li ma jagħmlux ħsara lill-ambjent, u li huma diversifikati biżżejjed sabiex tiġi evitata d-dipendenza żejda fuq forma waħda ta' enerġija; ( AM 106 inkluża AM orali, punt oriġinali 38 )

Għaldaqstant, jistenna b'ħerqa d-diskussjonijiet tal-Kunsill Ewropew tar-Rebbiegħa dwar kwistjonijiet ta' l- enerġija, li għandhom partikularment iwasslu għal azzjonijiet konkreti fil-qasam ta' l-iffrankar ta' l-enerġija, effiċjenza tar-riżorsi u għal aktar promozzjoni ta' l-enerġija li tiġġedded, u b'hekk jikkontribwixxu wkoll lejn l-objettivi għat-tnaqqis fl-emissjonijiet ta' gassijiet serra tal-Protokoll ta' Kyoto, u objettivi ulterjuri; ( AM 107, punt addizzjonali )

Jinsisti li r-Riċerka u l-Iżvilupp u l-innovazzjoni fil-qasam ta' l-enerġija għandhom jibqgħu prijorità; jitlob għal impenn fit-tul mill-Istati Membri sabiex jiżdied il-finanzjament ta' l-R&D u sabiex tinħoloq Zona Ewropea ta' Riċerka dwar l-Enerġija; jirrikonoxxi li bidla fil-metodi ta' l-użu ta' l-enerġija għandha twassal għal tnaqqis ta' madwar 20% fil-konsum attwali ta' l-enerġija fl-Ewropa, mingħajr ma jiġi eskluż ebda metodu ieħor eventwali; ( AM 108 , punt oriġinali 36 )

Għaldaqstant jenfasizza li l-Unjoni Ewropea għandha tinvesti riżorsi sinifikanti fl-iżvilupp ta' teknoloġiji aktar nodfa u aktar effiċjenti - bħall-karbonju nadif u t-trażżin tas-CO2 -, sorsi ġodda ta' enerġija u t-titjib fis-sikurezza ta' l-enerġija nukleari, fost l-oħrajn, fit-tfittxija ta' kisbiet teknoloġiċi; ( AM 111 , punt oriġinali 40 )

Jinnota l-potenzjal notevoli tat-teknolġija ta' karbonju nadif f'dawk li huma vantaġġi f'effiċjenza enerġetika, tnaqqis fl-emissjonijiet li jniġġsu u suq globali għal tagħmir u sistemi ġodda, u jistieden lill-industrija u lis-7 Programm ta' Qafas ta' Riċerka (7FP) sabiex jagħmlu dimostrazzjoni b'suċċess ta' sistemi ta' produzzjoni ta' l- enerġija li jaħdmu b'karbonju nadif; ( AM 113, punt addizzjonali )

Jappella għal sforzi akbar sabiex jiġi żgurat li l-Istati Membri jimplimentaw leġiżlazzjoni eżistenti dwar is-suq intern ta' l-enerġija, u li l-miri stipulati li jirrigwardaw riżorsi li jiġġeddu, bijofjuwils u effiċjenza enerġetika, jintlaħqu; jilqa' d-direttiva dwar l-effiċjenza fl-enerġija u s-servizzi enerġetiċi adottata fit-13 ta' Diċembru 2005, u jitlob sabiex din tiġi implimentata b'ħeffa u b'konsistenza madwar l-UE; ( AM 114 inkluża AM orali, punt oriġinali 41 )

Jikkunsidra li żieda fl-investimenti f'teknoloġiji aktar nodfa u aktar effiċjenti huma ta' importanza kbira u li l-UE tista' wkoll tibbenefika ħafna billi tesporta dawn it-teknoloġiji lejn pajjiżi li ż-żieda esponenzjali fil-konsum enerġetiku tagħhom se ġġiegħlhom jinvestu ammonti kunsiderevoli sabiex itejbu l-effiċjenza; (punt oriġinali 42 )

Jistieden lill-Kummissjoni u lil-Kunsill sabiex joffri koperazzjoni aktar wiesa' fejn tidħol il-politika dwar l-enerġija lill-pajjiżi kollha li jikkunsmaw ammonti kbar ta' żejt u gass naturali, ibda mill-Istati Uniti, il-Ġappun, iċ-Ċina u l-Indja; huwa tal-fehma li koperazzjoni bħal din tista' tnaqqas it-tensjonijiet fejn jidħol l-għoti ta' prezz liż-żejt u l-gass naturali, b'mod partikulari jekk kodiċi ta' kondotta tajba kellha mhux biss telimina rivalitajiet fir-reġjuni tal-produzzjoni ewlenin, iżda wkoll fl-istess waqt twassal għal skambju ta' l-aħjar teknoloġiji li jikkonċernaw l-iffrankar ta' l-enerġija, l-effiċjenza enerġetika u riżorsi ta' enerġija li ma jagħmlux ħsara lill-ambjent; ( AM 118 , punt oriġinali 43 )

Ifakkar li l-Ewropa għandha esperjenza rikonoxxuta mad-dinja fil-qasam ta' l-enerġija nukleari, li tikkostitwixxi reazzjoni possibbli għad-dipendenza fuq l-enerġija u għall-bidla fil-klima; din il-kompetenza tirrigwarda b'mod partikulari l-effiċjenza u l-kwalità ta' l-impjanti ta' produzzjoni u l-proċessi ta' l-irtirar ta' l-impjanti mis-servizz ('lura għal ħaxix aħdar', fit-terminolġija ta' l-IAEA); ( AM 119, punt addizzjonali )

Jikkunsidra li l-ġlieda kontra l-bidla fil-klima qed toħloq opportunitajiet ekonomiċi u soċjali li jistgħu jgħinu sabiex tissaħħah l-istrateġija ta' żvilupp sostenibbli - it-tielet kolonna ta' Liżbona; jikkunsidra li l-evoluzzjoni tal-Qafas ta' Kyoto wara l-2012 teħtieġ kunsiderazzjoni attiva minn issa sabiex is-swieq jitħallew jqisu l-ispiża tal-karbonju fil-programmi ta' investimenti ewlenin; ( punt oriġinali 44 )

Jirrikonoxxi l-irwol li l-enerġija nukleari għandha fil-preżent sabiex tinżamm is-sigurtà ta' provvista ta' l-elettriku, bħala parti sinifikanti mit-taħlita ta' enerġiji u sabiex jiġu evitati emissjonijiet li huma stmati li kieku jilħqu it-312-il miljun tunellata ta' CO2 fis-sena (7% tat-total ta' emissjonijiet ta' gassijiet serra (GHG) fl-UE).

Stimi attwali jbassru żjieda ta' 12% f'emissjonijiet ta' CO2 fl-UE sal-2020, li hija ferm anqas mill-mira ta' tnaqqis ta' 8% stipulata fi Kyoto; ( AM 120, punt addizzjonali )

Huwa konxju li sigurtà fit-tul fil-provvista ta' l-enerġija ma tkunx possibbli mingħajr l-iżvilupp ta' enerġiji li jiġġeddu li jagħmlu sens ekonomikament u ekoloġikament; jitlob lill-Kummissjoni Ewropea sabiex tistabbilixxi inċentivi ibbażati fuq is-suq sabiex l-enerġiji li jiġġeddu jsiru malajr kemm jista' jkun jirrendu ekonomikament; u sabiex maż-żmien titnaqqas id-dipendenza ta' l-UE fuq pajjiżi esportaturi li huma politikament instabbli; iqis li s-sorsi ta' enerġija li jiġġeddu (RES) jistgħu teknikament jipprovvdu persentaġġ limitat ta' enerġija; ( AM 121 inkluża AM orali, punt oriġinali 45 )

Iħeġġeġ lill-Kummissjoni, fl-evalwazzjoni tagħha tal-kwistjoni enerġetika, sabiex tikkunsidraha minn diversi angoli, bħat-taħlita ta' sorsi ta' enerġija, l-evoluzzjoni tas-suq, l-investimenti, fondi ta' riċerka, kif ukoll il-possibilità li tinħoloq u tiġi żviluppata sistema li tipprovvdi bdil ta' informazzjoni bejn l-Istati Membri; ( AM 125 inkluża AM orali, punt oriġinali 46 )

Jikkunsidra li n-nuqqas ta' konnessjonijiet fl-infrastruttura ta' bejn l-Istati Membri huwa ta' ostaklu għas-suq wieħed u jitlob lill-Istati Membri sabiex ilestu n-netwerks enerġetiċi trans-Ewropej bil-għan li tingħeleb din il-problema.

Fuq livell nazzjonali, l-Istati Membri għandhom jiżguraw li impjanti ta' produzzjoni ta' enerġija għandhom jkunu mqassmin fuq it-territorju b'mod bilanċjat, u kemm hu possibbli jkunu qrib l-inħawi ta' konsum; ( punt oriġinali 47 )

Jikkritika l-fatt li l-Kunsill Ewropew bi ħsiebu jnaqqas l-fondi għan-netwerks trans-Ewropej mitluba mill-Parlament Ewropew fil-qafas tal-prospettivi finanzjarji li jmiss; jirrakkomanda li jittieħdu l-opportunitajiet offruti mit-tnedija fil-futur viċin tas-sistema Galileo sabiex jittejjeb l-immaniġġjar tal-fluss ta' traffiku elettroniku, li jirrikjedi l-introduzzjoni gradwali ta' sistema elettronika, sabiex tiġi evitata konġestjoni u sabiex l-utilizzaturi iħallsu l-prezz effettiv tal-mobilità; ( punt oriġinali 48 )

Jilqa' b'interess l-metodu integrat użat mill-Grupp ta' livell għoli CARS21, kif ukoll il-kunklużjonijiet tiegħu, u jistenna lill-Kummissjoni timxi mal-pjan ta' azzjoni adottat sabiex tressaq malajr proposti sabiex jitnaqqsu l-emissjonijiet ta' sustanzi li jniġġsu minn vetturi żgħar u kbar, b'mod partikulari permezz ta' titjib fit-teknoloġija tal-vetturi (vetturi ibridi), l-użu ta' bijofjuwils tat-tieni ġenerazzjoni (li ġejjin minn varjetà wiesgħa ta' materja prima); jistieden lill-Istati Membri sabiex isegwu l-inizzjattiva ta' l-Iżvezja li għamlet obbligatorju l-bejgħ ta' bijofjuwils f'kull stazzjon ta' servizz għall-vetturi; ( AM 126 , punt oriġinali 49 )

Jemmen li l-agrikoltura Ewropea tista' ssib swieq ġodda bis-saħħa tal-promozzjoni tal-kulturi (biedja) li jiġu wżati għall-produzzjoni ta' bijokarburanti, li indirettament tikkontribwixxi għaż-żamma tas-sigurtà tal-provvisti ta' l-ikel fl-Ewropa; ( CAM 12, it-tieni parti, punt oriġinali 50)

Jiġbed daqstant attenzjoni għall-eżempji eżistenti fl-Ewropa ta' użu ta' bijomassa għat-tisħin u għall-provvista ta' l-elettriku, li tenfasizza l-kapaċitajiet eżistenti f'enerġiji alternattivi u l-interrelazzjoni ta' l-enerġija, l-ambjent u l-agrikultura, għall-gwadann aħħari taċ-ċittadini u l-livell ta' għixien tagħhom, kif ukoll għas-setturi ekonomiċi involuti, fil-qafas ta' l-iżvilupp sostenibbli; ( punt oriġinali 51 )

Jenfasizza l-importanza li jintlaħaq l-iskop tas-suq intern b'kundizzjonijiet adegwati u mhux diskriminatorji ta' kompetizzjoni u li titkompla l-liberalizzazzjoni tas-swieq ta' l-enerġija sa l-2007, kif maqbul mill-Istati Membri; ( AM 132, punt oriġinali 52 )

Jinkariga lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni. ( punt oriġinali 53 )


MOZZJONI GĦAL RIŻOLUZZJONI KONĠUNTA

biex jingħalaq id-dibattitu dwar dikjarazzjonijiet tal-Kunsill u tal-Kummissjoni skond l-Artikolu 103(2) tar-Regoli ta' Proċedura

minn Daniel Cohn-Bendit u Monica Frassoni f'isem il-Grupp Verts/EFA

mis-Sna Muscardini u s-Sur Szymanski f'isem il-Grupp UEN

minn Jens-Peter Bonde f'isem il-Grupp IND/DEM

dwar id-dritt għal-libertà ta' l-espressjoni u r-rispett għat-twemminiet reliġjużi Riżoluzzjoni tal-Parlament Ewropew dwar id-dritt għal-libertà ta' l-espressjoni u r-rispett għat-twemmin reliġjużi

Il-Parlament Ewropew ,

- wara li kkunsidra l-Artikolu 103(2) tar-Regoli ta' Proċedura, (ALDE inċiż 1)

- wara li kkunsidra l-Artikoli 9 u 10 tal-Konvenzjoni Ewropea għad-Drittijiet tal-Bniedem, l-Artikoli 10 u 11 tal-Karta tad-Drittijiet Fundamentali ta' l-Unjoni Ewropea u l-Artikoli 6 u 11 tat-Trattat dwar l-Unjoni Ewropea, (ALDE inċiż 4)

- wara li kkunsidra l-Artikolu 22 tal-Konvenzjoni ta' Vjenna dwar ir-Relazzjonijiet Diplomatiċi, (EPP inċiż 4)

- wara li kkunsidra r-reazzjonijiet tar-Rappreżentant Għoli Solana, tal-President tal-Parlament Ewropew Borell u tal-Presidenza Awstrijaka, kif ukoll l-istqarrija konġunta tas-Segretarju Ġenerali tan-Nazzjonijiet Uniti u tas-Segretarju Ġenerali ta' l-Organizzazzjoni tal-Konferenza Iżlamika, (PSE inċiż 3)

billi l-libertà ta' l-espressjoni, tal-ħsieb, tal-kuxjenza u tar-reliġjon hija msemmija fl-Artikolu 9 tal-Konvenzjoni Ewropea għad-Drittijiet tal-Bniedem; (Premessa A tal-Grupp tal-Ħodor, modifikata)

billi dawn il-libertajiet huma parti fundamentali mill-iżvilupp tad-demokraziji Ewropej kif ukoll mis-separazzjoni ċara bejn l-istat u r-reliġjon; (Premessa B tal-Grupp tal-Ħodor)

billi l-protesti vjolenti f'diversi nħawi tad-dinja huma indirizzati lejn Stati Membri individwali ta' l-UE u lejn dik li nsejħulha d-dinja tal-Punent kollha, u billi l-protesti kienu kkawżati mill-pubblikazzjoni privata ta' karikaturi li ma kinux komunikazzjonijiet minn ebda stat; (Premessa A ta' l-EPP)

billi dan wassal għal protesti, bojkotts mill-konsumatur u tan-negozju kif ukoll għal inkwiet vjolenti madwar id-dinja, b'mod partikulari f'pajjiżi Iżlamiċi, li ftit minnu kien organizzat minn qabel; (Premessa C ta' l-ALDE modifikata)

billi l-maġġoranza l-kbira ta' popli fl-UE, kif ukoll f'pajjiżi affettwati minn dawn il-ġrajjiet mhux f'waqthom, jittamaw li jkun hemm djalogu u relazzjoni paċifika bbażata fuq ir-rispett u t-tolleranza reċiproka, u billi huma biss l-gruppi li jopponu dan li jieħdu vantaġġ mill-iżviluppi reċenti; (Premessa B ta' l-EPP)

billi l-karikaturi li kkawżaw il-protesti ma jgħinux id-djalogu li l-UE bdiet biex jinbnew rabtiet interkulturali u interreliġjużi, u billi l-Unjoni Ewropea tibqa' marbuta bis-sħiħ li tkompli tiżviluppa u ssaħħaħ ir-rabtiet mal-pajjiżi affettwati fi spirtu ta' koperazzjoni reċiproka u ta' viżjoni komuni għal relazzjonijiet imsaħħa; (Premessa C ta' l-EPP modifikata)

billi midja ħielsa u indipendenti hija rekwiżit essenzjali għar-rispett sħiħ tad-dritt tal-libertà ta' l-espressjoni u li ssaħħaħ il-prinċipju tad-demokrazija li fuqu hija mwaqqfa l-Unjoni; (Premessa D ta' l-ALDE)

jiddefendi l-libertà ta' l-espressjoni bħala valur fundamentali ta' l-UE; iqis li l-libertà ta' l-espressjoni trid tkun użata b'responsabilità minn kull individwu u b'rispett għad-drittijiet u għas-sentimenti ta' l-oħrajn; jirrikonoxxi li biex jinstab bilanċ għal dawn l-interessi kollha hemm bżonn ta' dibattitu kontinwu f'ambjent demokratiku; (Premessa 1 tal-PSE modifikata)

jitlob li dawk kollha li jgawdu mil-libertà ta' l-espressjoni jkollhom ir-rieda li jappoġġaw il-valuri fundamentali ta' l-UE - demokrazija, pluraliżmu, tolleranza - u li ma jabbużawx minn din il-libertà billi jipprovokaw il-mibegħda reliġjuża jew billi jxerrdu ideat ksenofobiċi u razzisti bl-għan li jeskludu persuni jkunu xi jkunu l-għeruq jew it-twemminiet reliġjużi tagħhom; (Premessa 2 tal-PSE modifikata)

ifakkar li l-libertà ta' l-espressjoni, tal-ħsieb, tal-kuxjenza u tar-reliġjon hija mħaddna fil-Karta tad-Drittijiet Fundamentali u fil-Konvenzjoni Ewropea għad-Drittijiet tal-Bniedem; (Paragrafu 2 ta' l-EPP modifikat)

jemmen li l-libertà ta' l-espressjoni dejjem għandha tkun użata b'responsabilità u b'rispett għad-drittijiet tal-bniedem, għas-sentimenti u t-twemminiet reliġjużi, kemm jekk tikkonċerna r-reliġjon Iżlamika, Kristjana, Lhudija jew kwalunkwe reliġjon oħra; (Paragrafu 4 ta' l-EPP modifikat)

jistqarr li l-libertà ta' l-espressjoni u l-indipendenza ta' l-istampa bħala drittijiet universali ma jistgħux jiddgħajfu minn ebda individwu jew grupp li jħossu offiż minn dak li qiegħed jintqal jew jinkiteb; fl-istess ħin jesprimi r-rispett tiegħu għal dawk li ħassewhom offiżi mill-karikaturi tal-Profeta Mohammed iżda jinnota li rimedju għal kwalunkwe offiża possibbli jista' jintalab permezz tal-qorti skond il-leġiżlazzjoni nazzjonali u Ewropea eżistenti; (Paragrafu 1 tal-Grupp tal-Ħodor)

jikkundanna bl-iktar mod qawwi l-ħruq ta' l-ambaxxati ta' Stati Membri ta' l-UE, kif ukoll it-theddidiet kontra ċittadini ta' l-UE; jiddeplora n-nuqqas ta' gvernijiet li jwaqqfu l-vjolenza milli sseħħ u li gvernijiet oħra ttolleraw attakki vjolenti; jitlob li l-pajjiżi li fihom seħħew dawn l-inċidenti juru biċ-ċar u fil-prattika li inċidenti bħal dawn ma jkunux aċċettati fil-futur; jitlob lill-istati kollha biex jonoraw l-obbligazzjonijiet tagħhom skond il-Konvenzjoni ta' Vjenna; (Paragrafu 2 ta' l-ALDE modifikat + paragrafu 9 ta' l-EPP modifikat)

jinnota li ħafna pajjiżi li fihom seħħet il-vjolenza u d-dimostrazzjonijiet dwar il-karikaturi huma pajjiżi fejn il-libertà ta' l-espressjoni, il-libertà tal-kelma u l-libertà ta' għaqda m'humiex permessi b'mod regolari; (Paragrafu 10 tal-Grupp tal-Ħodor, modifikat)

jilqa' l-istqarrijiet u l-isforzi ta' dawk il-mexxejja tal-komunitajiet Musulmani Ewropej u fid-dinja Għarbija li kkundannaw bil-qawwa l-attakki vjolenti fuq ambaxxati u l-ħruq ta' bnadar; (Paragrafu 7 tal-Grupp tal-Ħodor, modifikat)

jesprimi s-solidarjetà tiegħu ma' ġurnalisti fil- Ġordan, fl-Eġittu u fl-Alġerija li b'kuraġġ reġgħu stampaw u kkummentaw b'mod kritiku dwar il-karikaturi; jikkundanna l-arrest tagħhom bil-qawwa u jħeġġeġ lill-gvernijiet rispettivi biex jeħilsuhom mill-akkużi kollha; Paragrafu 12 tal-Grupp tal-Ħodor, modifikat + paragrafu ġdid)

jenfasizza li bojkott kontra Stat Membru huwa l-kuntrarju tal-fatt li ftehimiet ta' negozju dejjem isiru ma' l-UE kollha kemm hi; (Paragrafu 10 ta' l-EPP modifikat)

jesprimi l-appoġġ sħiħ u s-solidarjetà tiegħu mad-Danimarka u l-pajjiżi u l-popli li ġew affettwati f'dawn iċ-ċirkostanzi diffiċli u li qatt ma kien hemm bħalhom; ifakkar fil-klawżola ta' solidarjetà fl-Artikolu 11 tat-Trattat dwar l-Unjoni Ewropea; (Paragrafu 4 ta' l-ALDE, modifikat)

jappoġġa lill-forzi demokratiċi kollha - politiċi, midja u soċjetà ċivili - li jħabbtu wiċċhom ma' u li qed jiġġieldu kontra reġimijiet reliġjużi awtoritarji jew oppressivi; (Paragrafu 6 ta' l-ALDE)

jikkundanna l-qtil tar-Reverendu Santoro minn fanatiċi reliġjużi fit-Turkija kif ukoll l-imwiet tal-vittmi l-oħra kollha tal-vjolenza reċenti; (Paragrafu 3 ta' l-UEN, modifikat)

jiddispjaċih ħafna li jidher li hemm gruppi estremisti organizzati li jaħsbu li huwa ta' vantaġġ li jkabbru t-tensjonijiet preżenti u li jużaw il-karikaturi bħala skuża biex ixewxu n-nies għall-vjolenza; jinnota li l-biċċa l-kbira tal-popolazzjoni fil-pajiżi konċernati għandha opinjoni differenti u tistinka għall-paċi, għall-istabilità u għall-iskambju kulturali milli għall-kaos u l-vjolenza; (Paragrafu 7 ta' l-EPP)

jiddispjaċih għall-propaganda anti-Semitika u anti-Lhudija li reġgħet bdiet tiżdied f'xi pajjiżi Għarab u fl-Iran; jinnota li f'dawn il-pajjiżi jkunu stampati regolarment karikaturi degradanti u umiljanti dwar il-Lhud, u b'hekk juru li ma japplikawx l-istess standards għall-komunitajiet reliġjużi kollha; (Paragrafu 13 tal-Grupp tal-Ħodor)

jappella biex jerġa' jkun hemm ambjent ta' djalogu kostruttiv u paċifiku u jitlob li r-responsabbli lokali, politiċi u reliġjużi jimpenjaw ruħhom biex iwaqqfu dawn l-atti vjolenti; (Paragrafu 6 tal-PSE)

iqis li l-promozzjoni tad-djalogu inter-kulturali u inter-reliġjuż u l-progress tar-rispett u t-tolleranza reċiproka hija sfida dejjem sejra għad-dinja globalizzata; (Paragrafu 7 ta' l-ALDE)

jemmen bis-sħiħ li l-iżvilupp ta' dawn il-passi se jużaw il-qafas ta' koperazzjoni u djalogu mal-pajjiżi msieħba Mediterranji u Ażjatiċi; (Paragrafu 9 ta' l-ALDE)

ifakkar li l-Assemblea Parlamentari Ewro-Mediterranja (APEM) hija l-forum ideali biex nikkoperaw ma' l-imsieħba tagħna tan-nofsinhar tal-Mediterran għal soċjetà demokratika, pluralista, tolleranti u mwaqqfa fuq valuri tad-drittijiet tal-bniedem; f'dan il-kuntest, ifaħħar id-dikjarazzjoni tal-Bureau ta' l-APEM u jitlob li s-sessjoni tax-xahar ta' Marzu tieħu ħsieb din il-problema b'mod prijoritarju; (Paragrafu 7 tal-PSE)

jagħti istruzzjonijiet lill-President tiegħu biex iressaq din ir-riżoluzzjoni lill-Kunsill, lill-Kummissjoni, lill-Kunsill ta' l-Ewropa u lill-gvernijiet u l-parlament ta' l-Istati Membri u lill-Organizzazzjoni tal-Konferenza Iżlamika u l-Lega Għarbija (Pargrafu 10 ta' l-ALDE)


MOZZJONI GĦAL RIŻOLUZZJONI KONĠUNTA

skond Regola 103(4) tar-Regoli ta' Proċedura minn

li tieħu post il-mozzjonijiet imressqa minn dawn il-gruppi:

Riżoluzzjoni tal-Parlament Ewropew dwar dwar is-sitwazzjoni fil-Belarus qabel l-elezzjonijiet Presidenzjali tad-19 ta' Marzu

Il-Parlament Ewropew ,

wara li kkunsidra r-riżoluzzjonijiet preċedenti tiegħu dwar is-sitwazzjoni fil-Belarus, partikularment ir-riżoluzzjoni tiegħu ta' l-10 ta' Marzu 2005 dwar il-Belarus u r-riżoluzzjoni tiegħu tas-7 ta' Lulju 2005 u r-riżoluzzjoni tiegħu tas-26 ta' Settembru 2005 dwar is-sitwazzjoni politika u l-indipendenza tal-midja fil-Belarus.

[PES - kwotazzjoni 1]

wara li kkunsidra, b'mod partikulari, ir-riżoluzzjoni tiegħu tal-5 ta' Lulju 2001 dwar il-Belarus, adottata qabel l-elezzjonijiet presidenzjali ta' l-2001, u r-rapporti tat-Trojka Parlamentari (l-Assemblea Parlamentari ta' l-OSCE, l-Assemblea Parlamentari tal-Kunsill ta' l-Ewropa u l-Parlament Ewropew) ippubblikati wara l-elezzjoni ġenerali ta' l-2000 (30 ta' Jannar 2001) u l-elezzjoni presidenzjali ta' l-2001 (4 ta' Ottubru 2001), u r-riżoluzzjoni ta' l-Assemblea Parlamentari tal-Kunsill ta' l-Ewropa tas-26 ta' Jannar 2006 [PPE - kwotazzjoni 2 - modifikata]

wara li kkunsidra l-għoti f'Diċembru 2005 tal-Premju Sakharov għal-Libertà tal-Ħsieb lill-Għaqda tal-Ġurnalisti Belarussi.

[PES - kwotazzjoni 2]

wara li kkunsidra l-Konklużjonijiet tal-Kunsill dwar il-Belarus fil-laqgħa tiegħu tat-30 ta' Jannar 2006 u d-dikjarazzjoni ta' l-Unjoni Ewropea u ta' l-Istati Uniti tat-3 ta' Frar 2006 dwar ir-relazzjonijiet mal-Belarus.

[PES - kwotazzjoni 5]

wara li kkunsidra r-rapport tal-missjoni ta' stima għall-ħtiġijiet ta' elezzjoni ta' l-OSCE/ODIHR tal-31 ta' Jannar 2006, [PPE - kwotazzjoni 3]

wara li kkunsidra l-Artikolu 103(2) tar-Regoli ta' Proċedura tiegħu,

billi l-elezzjonijiet Presidenzjali fil-Belarus se jsiru fid-19 ta' Marzu 2006, [PPE - premessa 1]

billi l-elezzjonijiet Presidenzjali u Parlamentari ta' l-2000, l-2001 u l-2004 fil-Belarus ma laħqux il-livelli internazzjonali skond l-Unjoni Ewropea, il-Kunsill ta' l-Ewropa u l-OSCE; [UEN - premessa B -modifikata]

billi l-awtoritajiet Belarussi joħolqu ostakoli għall-kampanji tal-kandidati indipendenti, bħal żmien qasir ħafna għall-kampanja, limiti finanzjarji baxxi ħafna, aċċess ristrett ħafna għall-midja kemm pubblika kif ukoll privata, dipendenza fuq l-awtoritajiet lokali fl-għażla ta' postijiet għal laqgħat mal-votanti waqt li l-president attwali għandu aċċess prattikament mingħajr limiti għall-midja; [UEN - premessa D -modifikata]

billi r-rappreżentanti ta' l-oppożizzjoni huma kważi għal kollox esklużi milli jipparteċipaw fil-kummissjonijiet elettorali; [UEN - premessa E]

billi numru ta' personalitajiet ewlenin fl-oppożizzjoni sfaw detenuti wara proċessi fil-qrati li kienu msejsa fuq akkużi dubjużi, b'hekk jgħawġu l-proċess elettorali u jikkonfermaw l-abbuż tas-sistema ġuridika għal skopijiet politiċi fil-Belarus u n-nuqqas ta' ġuridikatura indipendenti fil-pajjiż; [PES - premessa C - modifikata]

billi l-awtoritajiet Belarussi adottaw regolamenti ġodda li jimponu restrizzjonijiet fuq il-libertà li wieħed jivvjaġġa, kemm għaċ-ċittadini Belarussi kif ukoll għal viżitaturi barranin li jżuru l-Belarus; [UEN - premessa G]

billi l-awtoritajiet Belarussi bdew kampanja kontra xi pajjiżi demokratiċi li jagħtu l-appoġġ tagħhom lill-oppożizzjoni Belarussa, jakkużahom li qegħdin jiddestabbilizzaw is-sitwazzjoni politika fil-pajjiż u li huma involuti fir-reklutaġġ ta' spiji; [UEN - premessa H]

juri tħassib kbir dwar id-deċiżjoni tal-Qorti Ekonomika Suprema tal-Belarus ta' l-20 ta' Diċembru li reġgħet lura fuq deċiżjoni oriġinali u reġgħet daħlet penali ħorox kontra l-Kumitat Belarus Helsinki (BHC), inkluż multi kbar ħafna u taxxi b'lura kif ukoll theddid mill-ġdid ta' prosekuzzjoni kriminali kontra ċ-Chairwoman u l-Kontabilist Ewlieni tal-BHC, [ĦODOR - premessa J]

jenfasizza l-iżolament politiku dejjem jiżdied tal-Belarus, l-uniku pajjiż Ewropew li għad m'għandux rabta ma' l-UE bi ftehima ta' sħubija jew ta' koperazzjoni, [ĦODOR - premessa K - Modifikata]

billi s-sitwazzjoni ta' l-indipendenza tal-midja u l-libertà ta' l-espressjoni fil-Belarus iddeterjorat iktar, bir-riżultat li l-poplu tal-Belarus m'għandux aċċess għat-tagħrif neċessarju sabiex jifforma b'mod liberu opinjonijiet politiċi u biex jagħmel għażla demokratika fl-elezzjonijiet li ġejjin, [PES - premessa D]

billi tnieda mill-Kummissjoni proġett ġdid bl-iskop li jappoġġja

l-organizzazzjoni demokratika u l-libertà ta' l-informazzjoni fil-Belarus inkluż it-twaqqif ta' stazzjon tar-radju li jxandar bil-Belarussu u bir-Russu; [UEN - premessa I]

billi l-Assemblea Parlamentari tal-Kunsill ta' l-Ewropa qed tħeġġeġ għal strateġija konġunta dwar il-Belarus mal-PE u l-OSCE ; [UEN - premessa J]

billi ma ġie osservat l-ebda titjib fis-sitwazzjoni tal-persuni li "għebu", fil-libertà ta' l-espressjoni, fil-libertà ta' għaqda u fid-drittijiet tal-minoranzi; [UEN - premessa K]

billi bosta istituzzjonijiet internazzjonali li fihom il-Belarus hija membru sħiħ, inkluż l-ODIHR ta' l-OSCE u l-Assemblea Parlamentari ta' l-OSCE, irċevew stedina biex josservaw l-elezzjoni presidenzjali, iżda l-Parlament Ewropew u l-Assemblea Parlamentari tal-Kunsill ta' l-Ewropa - bil-kontra tas-sitwazzjoni fl-elezzjonijiet presidenzjali ta' l-2001 - ma rċevew l-ebda stedina u saħansitra ġew infurmati li m'hu se ssirilhom l-ebda stedina biex josservaw l-elezzjonijiet.

Jilmenta d-deterjorazzjoni kontinwa tas-sitwazzjoni politika, u l-vjolazzjonijiet kontinwi tad-drittijiet ċivili u tal-bniedem tal-poplu Belarussu; jikkundanna bis-sħiħ l-attakki fuq il-midja, l-ġurnalisti, il-membri ta' l-oppożizzjoni, l-attivisti għad-drittijiet tal-bniedem u għall-minoranzi; jikkundanna d-deċiżjoni tal-Qorti Suprema tal-Belarus biex ixxolji l-Unjoni taż-Żgħażagħ Belarussi u l-Għaqda Pubblika tat-Tfal (RADA).

Juri tħassib kbir dwar il-fatt li skond l-iktar rapporti reċenti dwar il-kundizzjonijiet li fihom se jsiru l-elezzjonijiet presidenzjali, il-preparazzjonijiet qed isiru fl-isfond ta' limitazzjonijiet jiżdiedu fuq is-soċjetà ċivili, il-midja indipendenti u l-partiti politiċi fl-oppożizzjoni li wara l-elezzjoni parlamentari ta' l-2004 m'għandhomx rappreżentazzjoni fil-Parlament Belarussu.

Jesprimi s-solidarjetà, u l-appoġġ, tiegħu għall-Belarussi kollha li jitħabtu għal Belarus indipendenti, miftuħa u demokratika msejsa fuq l-istat tad-dritt: [PPE -par.

Iħeġġeġ lill-awtoritajiet Belarussi biex iżommu ma' l-istandards internazzjonali meta jlestu għall-elezzjonijiet Presidenzjali ta' Marzu, fir-reġistrazzjoni u l-verifika tal-kandidati, kemm matul il-kampanja kif ukoll waqt l-elezzjoni nnifisha; [ALDE - par.

Jikkundanna l-'liġi kontra r-rivoluzzjoni' li ġiet adottata reċentement, li fost affarijiet oħra, tagħti lok lill-awtoritajiet fil-Belarus biex jitfgħu fil-ħabs kull min huwa ssuspettat li qed jipprovdi taħriġ jew li qed jiffinanzja nies biex jieħdu sehem f'protesti fit-toroq jew kull min huwa ssuspettat li qed jagħti interpretazzjoni ħażina, jew li qed jipprovdi informazzjoni dwar is-sitwazzjoni fil-Belarus, lil pajjiż barrani jew organizzazzjoni internazzjonali; iħeġġeġ l-awtoritajiet kompetenti Belarussi biex jikkunsidraw mill-ġdid id-deċiżjoni tagħhom u jirrifjutaw l-Abbozz ta' Liġi kontra r-Rivoluzzjoni; [PES par.

11 + ĦODOR par.7 - it-tnejn modifikati]

Jenfasizza li jridu jintlaħqu l-kriterji li ġejjin jekk l-elezzjonijiet presidenzjali se jiġu rikonoxxuti elezzjonijiet ħielsa u demokratiċi: [PES - par.

- trasparenza sħiħa tal-proċess elettorali fl-aspetti kollha tiegħu, partikularment fir-rigward tal-proċess tar-reġistrar tal-kandidati, il-kompożizzjoni tal-kummissjonijiet elettorali u l-għadd tal-voti,

- kundizzjonijiet ugwali għall-kandidati kollha partikularment fir-rigward ta' l-aċċess għall-midja tal-massa, speċjalment il-midja elettronika, u possibilitajiet oħra biex jorganizzaw il-kampanja elettorali,

- il-korpi Statali u Governattivi kollha m'għandhom jagħmlu l-ebda ħaġa li tista' titqies li qed tagħti fastidju lill-kandidati, lill-familji u l-partitarji tagħhom,

- il-garanzija li dawk kollha li huma involuti (speċjalment dawk mhux relatati ma' xi kandidat) bħala osservaturi ta' l-elezzjoni presidenzjali u r-reklutaġġ u t-taħriġ għal dawn l-attivitajiet, ikunu ħielsa biex jagħmlu xogħolhom, ukoll f'koperazzjoni ma' l-istituzzjonijiet internazzjonali, li jikkostitwixxu element essenzjali biex il-proċess elettorali jkun trasparenti u li jista' jiġi verifikat;

Jilqa' l-istedina mill-awtoritajiet Belarussi għall-missjoni ta' osservazzjoni ta' l-elezzjoni ta' l-OSCE/ODIHR, iżda jħeġġeġ l-awtoritajiet Belarussi responsabbli biex iħallu l-missjoni ta' l-OSCE/ODIHR taħdem mingħajr xkiel fil-Belarus u biex jagħtu lill-parteċipanti kollha f'din l-osservazzjoni ta' elezzjoni aċċess sħiħ mingħajr restrizzjonijiet għall-pajjiż u għall-aspetti kollha tal-proċess elettorali, [PES - par.4]

Jilmenta bil-qawwa li l-Parlament Ewropew u l-Kunsill ta' l-Ewropa ma rċevewx - bil-kontra tas-sitwazzjoni waqt l-elezzjonijiet presidenzjali ta' l-2001 - l-ebda stedina biex josservaw dawn l-elezzjonijiet presidenzjali u tħeġġeġ l-awtoritajiet Belarussi biex jistiednu ż-żewġ istituzzjonijiet biex josservaw l-elezzjonijiet presidenzjali kemm jista' jkun malajr, [PES - par.5]

Jesprimi t-tama li jinħolqu l-possibilitajiet biex jiżdied in-numru ta' osservaturi internazzjonali fuq medda ta' żmien qasir, billi jiġu mistiedna rappreżentanti ta' organizzazzjonijiet internazzjonali oħra biex josservaw din l-elezzjoni fil-Belarus, [ĠDID]

Iħeġġeġ lill-awtoritajiet Belarussi biex iħallu li jsir stħarriġ ta' l-opinjoni tal-votanti (exit polls) nhar l-elezzjoni, [ĠDID]

Jinkoraġġixxi lill-poplu tal-Belarus biex jieħu sehem fl-elezzjonijiet presidenzjali li ġejjin; jagħraf l-importanza kbira li dawn l-elezzjonijiet għandhom u li r-riżultat jista' jinfluwenza b'mod deċiżiv il-ġejjieni tal-Belarus, u r-reintegrazzjoni tal-Belarus fi ħdan il-komunità demokratika internazzjonali, [PPE- par.5]

Jenfasizza għal darb'oħra li l-iżvilupp futur tar-relazzjonijiet ta' l-UE mal-Belarus ikompli jiddipendi fuq il-progress li jsir lejn id-demokratizzazzjoni u r-riforma tal-pajjiż; u b'mod partikulari jiddipendi fuq elezzjonijiet presidenzjali trasparenti u ġusti.

Jekk l-awtoritajiet Belarussi jfallu milli jipprovdu elezzjonijiet presidenzjali ħielsa u ġusti, il-Kummissjoni, il-Kunsill u l-Parlament għandhom jikkunsidraw inizjattivi oħra, anke li titwessa' l-lista ta' viżi pprojbiti; partikularment għal dawk responsabbli għal kwalunkwe falsifikazzjonijiet waqt l-elezzjonijiet li ġejjin, kif ukoll l-iffriżar ta' l-assi tar-rappreżentanti ta' l-awtoritajiet Belarussi.

Iħeġġeġ lill-Kunsill u lill-Kummissjoni biex jissorveljaw mill-qrib is-sitwazzjoni fil-Belarus fiż-żmien qabel u waqt l-elezzjoni; iħeġġeġ lill-Kunsill u lir-Rappreżentant Għoli biex jikkunsidraw li jaħtru Rappreżentant Speċjali għall-Belarus, jekk jiddeterjora iżjed ir-rispett għall-prinċipji demokratiċi; jilqa' d-deċiżjonijiet reċenti tal-Kummissjoni dwar it-tnedija u l-estensjoni tax-xandir ta' aħbarijiet u tagħrif indipendenti liċ-ċittadini tal-Belarus, jistieden lill-Kummissjoni biex tikkunsidra t-tfassil ta' strateġija ġdida għall-Belarus jekk il-proċeduri waqt u wara l-elezzjoni ma' jilħqux l-istandards demokratiċi internazzjonali; [ALDE - par.

Jistenna li din l-istrateġija tinkludi proposti konkreti għall-użu iktar flessibbli ta' l-assistenza teknika u l-appoġġ finanzjarju ta' l-UE għas-soċjetà ċivili, u miżuri oħra bl-iskop li tirritorna lura d-demokrazija fil-pajjiż; [ALDE - par.

Jagħmel il-kuraġġ mit-trasferiment ta' €2 Miljun mit-TACIS għall-Inizjattiva Ewropea għad-Drittijiet tal-Bniedem u d-Demokrazija, b'hekk ir-relazzjonijiet mas-soċjetà ċivili Belarussa jistgħu jkunu aktar flessibbli u effettivi, [PPE - par.13]

Iħeġġeġ lill-Assemblea Parlamentari tal-Kunsill ta' l-Ewropa, lill-Assemblea Parlamentari ta' l-OSCE, u lill-Kungress ta' l-Istati Uniti biex jaħdmu flimkien mal-Parlament Ewropew fuq is-sitwazzjoni fil-Belarus [ĠDID]

Iħeġġeġ lill-Kunsill u lill-Kummissjoni biex iqajmu l-kwistjoni tal-Belarus ma' l-awtoritajiet Russi sabiex tiġi definita responsabilità komuni biex ikun hemm bidliet demokratiċi konkreti fil-pajjiż; [PPE - par.

Jagħti istruzzjonijiet lill-President tiegħu sabiex jinforma b'din r-riżoluzzjoni lill-Kummissjoni, lill-Kunsill, lill-Parlamenti u lill-Gvernijiet ta' l-Istati Membri, lill-Gvern tal-Belarus, lill-Kungress ta' l-Istati Uniti u lill-Assembleji Parlamentari ta' l-OSCE u tal-Kunsill ta' l-Ewropa.


MOZZJONI GĦAL RIŻOLUZZJONI

skond l-Artikolu 54 tar-Regoli ta' Proċedura

f'isem il-Kumitat għall-Baġit

dwar il-Ftehim a Interistituzzjonali tas-6 ta' Mejju dwar id-dixxiplina baġitarja u t-titjib tal-proċedura baġitarja.

Mozzjoni għal riżoluzzjoni tal-Parlament Ewropew dwar il-Ftehima Interistituzzjonali tas-6 ta' Mejju 1999 dwar id-dixxiplina baġitarja-titjib tal-proċedura baġitarja

Il-Parlament Ewropew ,

wara li kkunsidra t-Trattat tal-KE, b'mod partikulari l-Artikolu 272 tiegħu,

wara li kkunsidra l-Ftehima Interistituzzjonali tas-6 ta' Mejju 1999 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u t-titjib tal-proċedura baġitarja 'mod partikulari l-punt 26 tagħha ĠU C 172, 18.6.1999, p.

wara li kkunsidra r-riżoluzzjoni tiegħu tat-8 ta' Ġunju 2005 dwar l-Isfidi tal-Politika u l-Mezzi Baġitarji ta' l-Unjoni Mkabbra 2007-2013 Testi Adottati, 8.6.2005, P6_TA-PROV(2005)0224 . ,

wara li kkunsidra r-riżoluzzjoni tiegħu ta' l-1 ta' Diċembru 2005 Testi Adottati, 1.12.2005, P6_TA-PROV(2005)0453 . ,

wara li kkunsidra r-riżoluzzjoni tiegħu tat-18 ta' Jannar 2006 Testi Adottati, 18.1.2006, P6_TA-PROV(2006)0010 . ,

wara li kkunsidra l-Artikolu 54 tar-Regoli ta' Proċedura tiegħu,

billi fit-trijologu tal-21 ta'Frar 2006, it-tliet istituzzjonijiet ftehmu li jikkunsidraw il-proposti kollha tal-Kummissjoni bħala elementi għan-negozjati bil-għan li jintlaħaq ftehim li jissodisfa l-prijoritajiet politiċi u l-ħtiġijiet finanzjarji, li jtejjeb l-istruttura u l-flessibilità tal-Baġit u li jtejjeb il-kwalità u l-effiċjenza ta' l-implimentazzjoni ta' l-iffinanzjar ta' l-UE,

billi l-Artikolu 26 tal-Ftehima Interistituzzjonali tas-6 ta' Mejju 1999, li tiddikjara li sakemm il-perspettiva finanzjarja eżistenti ma tkunx rifjutata espressivament minn waħda mill-partijiet għal din il-Ftehima, il-perspettiva finanzjarja preżenti hija mġedda fuq il-bażi ta' aġġustament tekniku,

billi d-dispożizzjonijiet ta' Artikolu 26 m'humiex aċċettabbli kif inhuma għaliex l-istruttura tal-perspettiva finanzjarja preżenti ma tikkorrispondix għall-prijoritajiet politiċi ġodda ta' l-UE, għaliex l-approprjazzjonijiet għat-tkabbir ma jistgħux jintużaw u fl-aħħarnett għaliex is-sena ta' referenza għat-tiġdid se tkun is-sena 2006 ibbażata fuq UE ta' 25 pajjiż,

billi riżultat pożittiv tan-negozjati li jippermetti lill-Unjoni Ewropea li tiffaċċja l-isfidi politiċi, ekonomiċi u soċjali futuri, u li jirrifletti l-prijoritajiet tal-Parlament, għadu inċert,

billi l-preparazzjoni tal-proċedura baġitarja annwali għall-2007 għandha titmexxa b'rispett għall-prinċipju ta' koperazzjoni leali bejn l-istituzzjonijiet,

Jikkonferma r-rieda tiegħu li jasal għal ftehim mal-Kunsill għal Ftehima Interistituzzjonali ġdida li tiggarantixxi elementi kwantitattivi, strutturali u kwalitattivi;

Ifakkar lill-Kunsill li ilu lest biex jinnegozja mit-8 ta' Ġunju 2005;

Jikkunsidra li l-Ftehima Interistituzzjonali preżenti m'għandhiex tiġġedded skond id-dispożizzjonijiet ta' l-Artikolu 26;

Ifakkar li t-Trattat tal-KE (Artikolu 272) għandu provvediment għall-adozzjoni tal-baġits annwali;

Għalhekk jiddeċiedi li jirrifjuta l-perspettiva finanzjarja eżistenti u l-Ftehima Interistituzzjonali tas-6 ta' Mejju 1999 dwar id-dixxiplina baġitarja u t-titjib tal-proċedura baġitarja;

Jagħti istruzzjonijiet lill-President tiegħu biex iressaq din ir-riżoluzzjoni lill-Kunsill, lill-Kummissjoni u lill-istituzzjonijiet u lill-korpi oħrajn konċernati, kif ukoll lill-gvernijiet u lill-parlamenti nazzjonali ta' l-Istati Membri.


MISTOQSIJA BIL-MIKTUB P-0177/05

lill- Kummissjoni

(19 ta' Jannar 2005)

Suġġett: Il-"Mobiles" u s-Saħħa

X'inhuma l-kummenti tal-Kummissjoni dwar ir-rapport "Il-'Mobiles' u s-Saħħa" maħruġ mill-Bord Nazzjonali għall-Protezzjoni Radjoloġika tar-Renju Unit, li jiddikjara li l-evidenza dwar l-effetti tal-"mobiles" li huma potenzjalment ta' ħsara saret iktar konvinċenti tul l-aħħar ħames snin u li t-tfal m'għandhomx jitħallew jużaw dawn il-"mobiles"?

Il-Kummissjoni taqbel ma' dawn il-konklużjonijiet?


MISTOQSIJA BIL-MIKTUB E-0118/05

lill- Kummissjoni

(20 ta' Jannar 2005)

Suġġett: Trasmissjoni diġitali terrestri tat-televixin

Bħalissa l-Awtorità Maltija għall-Komunikazzjoni qiegħda talloka kanali għat-trasmissjoni diġitali terrestri tat-televixin f'Malta.

L-ammont totali ta' kanali disponibbli għall-fornituri ta' servizzi u għax-xandara Maltin huwa ħmistax.

Hemm erba' xandara ta' televixin nazzjonali li jittrasmettu bla ħlas b'mod analoġiku.

Kollha wrew l-interess tagħhom biex jibdew jittrasmettu b'mod diġitali.

Madankollu, s'issa ma ġewx allokati dawn il-frekwenzi anke jekk għandhom liċenzja għax-xandir maħruġa mill-Awtorità Maltija għax-Xandir.

Il-Kummissjoni hija ta' l-opinjoni li sabiex jitħares id-dritt għal informazzjoni ħielsa, dawn ix-xandara nazzjonali tat-televixin għandhom jitħallew ixandru direttament bla ħlas bis-sistema diġitali, mingħajr ma jkollhom jirrikorru għall-fornituri ta' servizzi li kieku jġiegħlu lill-konsumatur iħallas għas-servizz tagħhom?


MISTOQSIJA BIL-MIKTUB E-0801/05

lill- Kummissjoni

(2 ta' Marzu 2005)

Suġġett: Ir-restrizzjoni fuq il-plejers tal-futbol mill-UE li jistgħu jilgħabu fil-lig Malti

Il-"Malta Football Association" timponi r-rekwiżit li għandu jkun hemm ta' l-inqas tmien plejers imrawmin lokalment fil-grawnd f'kull ħin waqt logħba futbol tal-Kampjonat Premier Malti.

Fil-prattika, dan ifisser li ma jistgħux jilgħabu aktar minn tliet plejers mill-Istati Membri l-oħra ta' l-UE f'kull ħin waqt xi logħba.

Il-Kummissjoni tqis li dan ir-rekwiżit m'huwiex kompatibbli mal-prinċipju tal-moviment ħieles tal-ħaddiema fl-UE u li huwa diskriminatorju fuq il-bażi tan-nazzjonalità, u li għalhekk huwa illegali?

Il-Kummissjoni tqis li r-rekwiżit speċifiku li jkun hemm tmien plejers imrawmin lokalment fil-grawnd f'kull ħin waqt logħba futbol m'huwiex kompatibbli mas-sentenza Bosman tal-Qorti Ewropea tal-Ġustizzja u mal-ġurisprudenza sussegwenti?

X'azzjoni se tieħu l-Kummissjoni dwar dan il-każ speċifiku jekk tqis li hemm ksur tal-liġi ta' l-UE?


MISTOQSIJA BIL-MIKTUB E-0893/05

lill- Kunsill

(9 ta' Marzu 2005)

Suġġett: Bonds ta' l-Istat Arġentin

Il-Kunsill tista' tgħid x'miżuri ttieħdu sabiex jiġi żgurat li jitħarsu l-interessi ta' l-investituri Ewropej fil-każ tal-falliment tal-Bonds ta' l-Istat Arġentin?

X'miżuri oħra qed jittieħdu?


MISTOQSIJA BIL-MIKTUB E-0894/05

lill- Kummissjoni

(9 ta' Marzu 2005)

Suġġett: Bonds ta' l-Istat Arġentin

Il-Kummissjoni tista' tgħid x'miżuri ttieħdu sabiex jiġi żgurat li jitħarsu l-interessi ta' l-investituri Ewropej fil-każ tal-falliment tal-Bonds ta' l-Istat Arġentin?

X'miżuri oħra qed jittieħdu?


MISTOQSIJA BIL-MIKTUB P-0718/05

lill- Kummissjoni

(22 ta' Frar 2005)

Suġġett: "Euro-Med Jeunesse / Youth III"

It-tieni fażi tal-Programm tal-Euro-Med għaż-Żgħażagħ skadiet fl-aħħar ta' l-2004.

Jiena infurmat li l-fondi ċentralizzati tal-MEDA ġew imblukkati għall-Programm għaż-Żgħażagħ sakemm il-Kummissjoni tiffinalizza l-istudju tal-fattibilità li għandu jgħin fil-proċess tat-teħid ta' deċiżjonijiet li jwassal għat-tnedija tal-Fażi III tal-Programm ta' l-Euro-Med għaż-Żgħażagħ f'nofs l-2005.

Għalhekk, mhux ser isiru kuntratti ġodda sakemm tittieħed deċiżjoni dwar il-proċedura l-ġdida.

Jiena infurmat li din id-deċiżjoni ttieħdet mid-DĠ AIDCO.

Il-Kummissjoni tista' tispjega għalfejn ġew imblukkati l-fondi ċentralizzati fi żmien daqshekk kritiku meta wieħed iqis li din is-sena tinzerta l-għaxar anniversarju tad-Dikjarazzjoni ta' Barċellona?

Il-Kummissjoni tista' tikkunsidra l-possibilità li ġġib is-sitwazzjoni lura għan-normal sakemm hija tagħmel pjanijiet ġodda f'nofs l-2005 minflok ma timblokka l-fondi msemmija b'dan il-mod?


MISTOQSIJA BIL-MIKTUB E-0627/05

lill- Kummissjoni

(22 ta' Frar 2005)

Suġġett: "Mobiles"

B'referenza għat-tweġiba tas-Sur Kovacs għal mistoqsija tiegħi P-3353/04

Nixtieq insaqsi lill-Kummissjoni jekk l-opinjoni espressa fit-tweġiba msemmija hawn fuq, qiesitx id-deċiżjonijiet tal-Qorti tal-Ġustizzja Ewropea fil-każ Albacom u Inforstrada.


MISTOQSIJA BIL-MIKTUB E-0628/05

lill- Kummissjoni

(22 ta' Frar 2005)

Suġġett: Il-politika ta' l-ilma

Fid-dawl ta' l-importanza ta' l-ilma fil-ħajja ta' kuljum u fid-dawl tal-fatt li l-gżejjer, inklużi dawk li jagħmlu parti mill-Unjoni Ewropea, ta' spiss ikollhom diffikultajiet fir-rigward tal-politika ta' l-ilma tagħhom (is-sistemi idroloġiċi), il-Kummissjoni qed tikkunsidra li tieħu azzjoni sabiex tgħin dawn il-gżejjer?

Jekk iva, x'forma se jieħdu dwan l-azzjonijiet?

Jekk le, il-Kummissjoni tista' tispjega l-politika tagħha f'dan ir-rigward?

Barra minn hekk, x'inhuma l-azzjonijiet u l-programmi kurrenti f'dan il-qasam?


MISTOQSIJA BIL-MIKTUB E-0651/05

lill- Kummissjoni

(23 ta' Frar 2005)

Suġġett: Moviment tal-kapital

L-Avviż Legali 463 ta' l-2004 (Att dwar it-Transazzjonijiet Esterni Kap 233: Regolamenti ta' l-2004 dwar Rappurtaġġ ta' Ċaqlieq ta' Flus) maħruġa mill-Gvern ta' Malta jgħid li: "3.1 Kull persuna dieħla jew ħierġa minn Malta li tkun qed iġġorr somma ekwivalenti għal LM 5,000 jew iżjed fi flus għandha l-obbligu li tiddikjara dik is-somma lill-Kontrullur".

Barra minn hekk, l-Avviż Legali jgħid li l-persuni li ma jagħmlux din id-dikjarazzjoni jeħlu multa ekwivalenti għal 25% tas-somma sa ammont massimu ta' LM 20,000.

Meta l-flus ma jkunux iddikjarati, il-flus mhux iddikjarati li jkun jaqbżu Lm 5,000 għandhom jinqabdu mid-Dwana.

X'inhuma l-kummenti tal-Kummissjoni dwar dan l-artikolu ta' l-Avviż Legali fid-dawl tal-prinċipju tal-moviment ħieles tal-kapitali?


MISTOQSIJA BIL-MIKTUB E-0690/05

lill- Kummissjoni

(1 ta' Marzu 2005)

Suġġett: Imposta fuq il-"credit cards" f'Malta

Il-Gvern ta' Malta jimponi imposta fuq l-użu ta' "credit cards" maħruġa minn banek Maltin.

Dawk kollha li għandhom "credit card" maħruġa mill-banek Maltin iridu jħallsu din l-imposta, imma din ma tapplikax għal "credit cards" maħruġa minn banek barranin lil persuni reżidenti Malta.

Din titħallas kull sena b'rata ta' Lm7 (madwar EUR17) u hija distinta mill-ispejjeż tal-bank u l-miżati tal-"credit cards" li jitħallsu lil banek.

Id-dħul minn din l-imposta huwa miġbur mill-banek u mgħoddi lit-Teżor u għalhekk din hija taxxa sempliċi.

Il-Kummissjoni tqis li din l-imposta hija inkompatibbli ma' l-Artikolu 49 tat-Trattat KE dwar il-moviment ħieles tas-servizzi jew ma' xi dispożizzjoni oħra tat-Trattat?

B'mod partikulari, il-Kummissjoni tqis li din l-imposta ddgħajjef il-prinċipju tal-moviment hieles tas-servizzi fir-rigward ta' ċittadini Maltin li jirċievu servizzi ta' "credit card" u tal-libertà tagħhom li jagħmlu xirjiet bejn il-fruntieri minn pajjiżi oħra ta' l-UE permezz ta' għodda għal bejgħ fuq id-distanza bħal m'hu l-"e-commerce"?


REĠISTRU TA' L-ATTENDENZA
Foltyn-Kubicka
Wortmann-Kool